open-index/open-wikipedia-markdown huggingface dataset:
品川區

**品川區**係日本東京嘅其中一個區。

## 地理
* 分做台地、低地同填海地。
* 台地方面，目黑川以北係芝白金台、目黑川同立會川之間係目黒台、立會川以南係荏原台，都屬於武藏野台地尾端。
* 低地包含品川地域、大井地域同河川沿岸。

### 河川
* 目黑川
* 立會川

### 運河
* 京濱運河
* 天王洲運河
* 天王洲南運河
* 勝島運河
* 勝島南運河

### 港灣
* 東京港

### 鄰近行政區
*東 - 江東區
*北 - 港區
*西 - 目黑區
*南 - 大田區

## 歷史
;近世以前
* 奈良時代、平安時代係京都同國府中間嘅中繼地。
;近世
* 江戶時代係東海道第一宿場。
;區的沿革
* 1889年（明治22年）5月1號
** 町村制施行，依家品川區下成立以下町村。
*** 荏原郡：品川町、大井村、大崎村、平塚村
* 1908年（明治41年）8月1號
** 大井村施行町制，係大井町。
** 大崎村施行町制，係大崎町。
* 1922年（大正11年）6月
** 喺依家小山七丁目嘅洗足田園都市去賣。
* 1926年（大正15年）4月1號
** 平塚村施行町制，為平塚町。
* 1927年（昭和2年）7月1號
** 平塚町改稱荏原町。
* 1932年（昭和7年）10月1號
** 上述4町編入東京市，品川町、大井町、大崎町3町係品川區，荏原町係荏原區。
* 1947年（昭和22年）3月15號
** 荏原區編入品川區。
目黑區

**目黑區**係日本東京嘅其中一個區。

## 文化影響
目黑算係喺香港人當中一個比較出名嘅日本地區。香港歌手周國賢就曾經推出一首名為《目黑》嘅歌曲，歌詞亦係講歌者喺目黑旅遊嘅經歷，仲分別有獨唱版同埋同薛凱琪合唱嘅版本，獨唱版收錄喺周國賢首張同名EP入面。

## 參考
澀谷區

**澀谷區**（；）係日本東京嘅其中一個區。

呢個區同新宿區、千代田區一樣，係東京嘅中心地帶，所以一樣係商業區。東急集團個大本營就係喺呢度。呢度重有好多百貨公司，好似西武百貨、東急百貨同埋109百貨為中心。
練馬區

**練馬區**係日本東京嘅其中一個區，喺東京都嘅西北部。人口757,072人（2024年數字），係成個東京第二多。
調布市

**調布市**係日本東京嘅其中一個市。

## 簡述
人口喺東京都內僅次於東京23區、八王子市、町田市、府中市，排第5位。

## 歷史
古時屬武藏國。

### 年表
*1889年 - 上石原村、飛田給村等合併做調布町，深大寺村、金子村等合併做。
*1893年4月1號 - 三多摩地區由神奈川縣劃入東京府。
*52年11月3號 - 神代村施行町制，係。
*1955年4月1號 - 同神代町合併，實行市制。

### 地名點嚟
調布嚟自古時租庸調嘅**調**同上繳特產物做稅金嘅**布**。
町田市

**町田市**（）係日本東京嘅其中一個市。唔少知名日本足球運動員出身喺呢度，有「足球王國」嘅美譽。
小金井市

**小金井市**係日本東京嘅其中一個市。面積11.33平方公里，總人口112,037人（2006年10月1日）。UTC+9嘅時區線就喺呢度。

## 出面網頁

* 小金井市官方網頁
檜原村

**檜原村**係日本東京嘅其中一個町。

## 地理
* 山: 三頭山、御前山、大岳山、淺間嶺、松生山、三國山、生藤山、市道山、臼杵山
* 河川: 北秋川、南秋川

### 鄰近嘅自治體
* 東 - 八王子市、秋留野市
* 北 - 西多摩郡奧多摩町
* 西 - 山梨縣北都留郡小菅村
* 南 - 神奈川縣相模原市、山梨縣上野原市
千足蟲

**千足蟲**，又叫做**馬陸**，係倍足綱節肢動物，響陸地上生活。身體分成好多節，個頭有觸角，生活響潮濕嘅地方，主要食枯枝落葉。有陣時會𡁻植物嘅幼苗，於是乎有人認為佢係害蟲。有啲種類遇到襲擊會詐死一陣（將自己卷埋一舊）。

千足蟲有臭味，所以雀仔，野獸都唔鍾意食佢。

千足蟲唔係百足，千足蟲除咗第一節同最尾一節之外，每一節都有兩對腳；而百足就每節只有一對腳。

## 參考
簷

**簷**，音或者，係屋頂伸延出牆外面嘅部分，可以企響下面避雨避曬。

呢個字其實係「檐」字嘅俗字，不過可以有嘅讀音就有啲唔同。用呢個字嘅詞語包括：屋簷、簷篷、簷蛇（讀 jim4se4或者第二字變陰上調變成 jim4se２）。

## 鹽蛇?
顧名思義，簷蛇就係一種鍾意響屋簷出沒嘅長形動物。坊間好多人唔知呢個字可以讀做 jim4，所以唔知「簷蛇」點樣寫。於是，佢哋就用假借字，寫做「鹽蛇」甚至「鹽寫」。

卒之，有啲人就誤會咗，以為「鹽蛇」呢個名，係因為簷蛇鍾意偷鹽食而來。

## 參考

* 
* 
* 
*
檐

**檐**，音或者，係屋頂伸延出牆外面嘅部分，可以企響下面避雨避曬。

呢個字俗寫做「簷」，不過可以有嘅讀音就唔一樣。用呢個字嘅詞語包括：屋檐、檐篷（可以讀jim4fung4、jim4pung4、jam4pung4）、檐蛇（讀 jim4se4或者第二字變陰上調變成 jim4se２）。

## 鹽蛇?
顧名思義，檐蛇就係一種喜歡響屋檐出沒嘅長形動物。坊間好多人唔知呢名嘅個由來，所以吾識「檐蛇」點樣寫，於是就用假借字，寫做「嚴蛇」、「鹽蛇」甚至「鹽寫」。

結果就有尐人就誤會咗，以為「鹽蛇」爾個名，係因為檐蛇鍾意偷鹽食而來。

## 參考
* 
* 
*
和製漢字

**和製漢字**（國字）即係指日本人喺漢字傳入日本之後根據六書自創嘅「會意」或「形聲」漢字，由日本人自行創作、喺中國古籍入面未曾出現過嘅漢字。呢啲字通常同日常生活、自然環境（例如山地、農田、道路）或者度量衡有關，佢哋一般淨係喺日本用，但亦有部分傳到用中文字嘅地區，好似「呎」、「腺」、「癌」、「鱈」等等。

## 常見和製漢字範例
* （）：山口，鞍部。
* （）：楊桐，常綠樹。
* （）：旱田，田地，專業領域。
* （）：十字路口，十字街，路邊，街頭。
* （）：做工。
* （）：教養。或者寫做「」。
* （）：放入、擁擠（常見於動詞「込む」）
* （）：風平浪靜
* （）：水滴
* （）：框架、範圍
* （）：鱈魚
* （）：腺體
* （）：千克／公斤
*（）：千米／公里

## 「和製漢字」同「和製漢語」嘅分別
* **和製漢字**係指單個漢字係日本創造，例如「働」。
* **和製漢語**係指用漢字組合而成嘅新詞，多數喺明治維新時期為翻譯西方概念而創，例如「社會」、「經濟」、「電話」、「抽象」、「哲學」。

呢啲文字已經深深融入現代日語入面，部分詞語甚至喺中文世界都變成通用漢字或者常用詞彙。
集韻

《**集韻**》（）係宋代編寫嘅韻書之一。宋仁宗景祐四年（1037年）由幾個人奉命編寫，到寶元二年（1039年）寫成呢部敕撰韻書。收5萬3525字，分206韻，收嘅異體字多。正體、古體、或體、俗體，冚唪唥收入去，一個字可以多到八、九個寫法。全十卷，按四聲分，平聲4卷、上聲2卷、去聲2卷、入聲2卷。

佢沿襲咗《廣韻》嘅206韻，就係順序同埋韻字有一小部唔同。《集韻》嘅影響傳出海外，諸橋轍次《大漢和辭典》中嘅反切主要出自《集韻》。

## 睇埋
*廣韻

類:韻書
猛獅A53

**猛獅A53**，對外稱為**猛獅13.220HOCL**，係德國猛獅（MAN）出嘅一款巴士底盤，最多載到大概13噸。
蓬

**蓬**，文讀 ，白讀 ，
可以咁解：
* 飛蓬：係一種植物
* 散亂，例如話人「頭髮蓬鬆」
組成嘅詞包括：蓮蓬、蓬勃、蓬莱

留意：呢個字係草花頭嘅，唔好將佢同竹花頭個篷字撈亂。

pung4呢個白讀音，歷史悠久，可以追溯到上古漢語。
呢個音響口語裏面保留落來，印證咗「古無輕唇音」呢個理論。
其它旁證，包括客家讀音pung2同官話讀peng2。

## 參考
* 漢典
* 中國哲學書電子化計劃子典
* 康熙字典
* 維基字典：:en:wikt:蓬
篷

**篷**，讀 ，係一張安裝係上面，
用嚟擋風、擋雨、遮太陽嘅嘢，
唔理用乜嘢材料；通常用布、蓆成者石屎造成。
例如：斗篷、簷篷（即係檐篷）、帳篷、開篷車。
另外，**篷**重可以解作：船帆。

留意：呢個字係竹花頭嘅，唔會讀 fung4，
唔好將佢同草花頭嗰個蓬字撈亂。

## 參考
* 維基字典：:en:wikt:篷
猛獅A67

**猛獅A67**，對外稱為**猛獅14.280HOCL**、**猛獅14.290HOCL**、**猛獅15.280HOCL**、**猛獅15.290HOCL**、**猛獅16.280HOCL**等等，係德國猛獅（MAN）出嘅一款中型旅遊客車底盤。
華利奧系列

**華利奧系列**係任天堂推出嘅一系列電子遊戲，由華利奧做主角。

華利奧系列主要分兩個系列：**華利奧樂園系列**（ワリオランド）同埋**Made in Wario系列**（メイド イン ワリオ；英文地區叫WarioWare）。其中前者係平台遊戲，目的係為咗尋寶；後者係瞬間動作遊戲，入面有多個小遊戲，每個都要喺好短時間內完成。

## 遊戲一覽
### 華利奧樂園系列

### Made in Wario系列

### 其他
東蔚苑

**東蔚苑**（**Tung Wai Garden**）係香港島西營盤一幢住宅，位於皇后大道西419G，樓高21層，每層3伙，有63個樓盤，1993年11月入伙。

佢A座南望大道西馬路景，C 座望北面樓景。隔離係怡景花園、博仕臺、廣豐里、聖類斯中學同埋創業中心、華明中心咁。

## 參考
香港市民支援愛國民主運動聯合會

**香港市民支援愛國民主運動聯合會**（中文簡稱：**支聯會**；英文全稱：**Hong Kong Alliance in Support of Patriotic Democratic Movements of China**；英文簡稱：**HKASPDMC**），喺1989年5月21號香港市民支持八九民運嘅二百萬人大遊行中成立，但喺2021年，包括支聯會在內嘅多個香港泛民主派組織被政府打壓，支聯會亦告解散。

支聯會主要嘅人包括香港立法會嘅泛民主派議員司徒華、李卓人、何俊仁、張文光、梁耀忠等等。

支聯會主張「釋放民運人士、平反八九民運、追究屠城責任、結束一黨專政、建設民主中國」，每年搞維園六四燭光晚會、大遊行同其他活動。

支聯會創會主席係司徒華，佢死後由李卓人接手。

## 第31屆常務委員會名單
* 主席：李卓人（立法會議員、香港職工會聯盟秘書長）
* 副主席、發言人：鄒幸彤（大律師）
* 常委：
** 陳多偉
** 梁錦威（葵青區議會主席）
** 徐漢光（前民主黨司庫）
** 鄧岳君

## 解散後影響
支聯會解散後，紀念六四屠殺嘅聲音亦越被打壓，喺2021年12月更出現紀念六四標誌被強行移除事件，當中包括支聯會有份幫手協調搬入港大嘅國殤之柱。

## 出面網頁

* 香港市民支援愛國民主運動聯合會官方網頁
*
MAN Truck & Bus

**MAN Truck & Bus AG**係德國MAN集團（MAN SE）屬下一間商用車製造廠，總部喺慕尼黑。佢原本係叫**MAN Nutzfahrzeuge AG**，2011年1月1號開始改用而家個名。

MAN Truck & Bus專出巴士同埋貨車，旗下有**猛獅**（MAN）同埋Neoplan兩個牌子。

## 產品（部分）
*猛獅196
*猛獅A13
*猛獅A22
*猛獅A27
*猛獅A34
*猛獅A48
*猛獅A51
*猛獅A53
*猛獅A57/A59
*猛獅A66
*猛獅A67
*猛獅A69
*猛獅A76
*猛獅A89
*猛獅A91
*猛獅A95
*猛獅R33
*猛獅Lion's Chassis
*猛獅TGA
*猛獅TGS
*猛獅TGX

## 出面網頁
*MAN Truck & Bus
高麗大學

**高麗大學**（、）係南韓一間私人嘅名校大學，屬於南韓最出色嘅三間大學之一。呢間大學喺1946年由金性洙開教，而其中最出名嘅畢業生包括咗韓國嘅第17任總統李明博。間大學嘅校訓係「自由·正義·眞理」。

## 睇埋
* 東亞日報
* 金性洙
* 李明博

## 出面網頁
* 高麗大學本敎
* 高麗大學世宗分敎
伏低

**伏低**（），又叫**俯臥**，係一個姿勢，即係面向下、趴低咁解。伏低嘅時候，塊面要貼住一塊平面（例如枱或者地板）。伏低嘅相反係仰臥。

伏低嘅目的可以係休息，例如伏響檯上面瞓覺；亦可以係匿埋，例如打仗嘅時候伏低避開敵軍攻擊。

有一種細佬仔鍾意玩嘅集體遊戲叫做「伏匿匿」（音：buk9nei1nei1），中文書面語叫「捉迷藏」。

buk6呢個白讀音，係由上古漢語保存落來，符合「古無輕唇音」呢個理論。類似嘅例子重有好多。

## 參考

*《論粤方言詞本字考釋》　陳伯煇著　香港中華書局1998年5月初版 ISBN 9622319475　第32頁
* 漢典
* 中國哲學書電子化計劃字典
* 康熙字典
上古漢語

**上古漢語**（）係最初由古漢語語言學家高本漢主張，由商代（中國青銅時代，公元前11世紀）至東漢或者延伸到西晉（公元2-3世紀）嘅古人講嘅古代中原話。其中又可以細分做幾個時期，即原始漢語（至商代中晚期，有時嘸包含喺上古漢語裏面討論）、早期上古漢語（至戰國）、晚期上古漢語（戰國以後）。呢個詞主要用喺漢語音韻史入面，而呢科嘅宗旨係憑而家有嘅歷史資料去重構古代中文嘅語音。 

上古漢語亦係秦漢時期大一統帝國嘅官話，《論語》、《孟子》同《道德經》喺之前嘅時期寫成，而沿用咗二千幾年嘅文言文正正保留咗上古漢語嘅語法同詞彙。

由於喺先秦時期留低嘅音韻書唔多，亦無乜其他語言可以對照，所以上古漢語唔似得中古漢語噉、學界喺語音方面已經取得咗廣泛嘅共識。直到而家啲語言學家都重拗緊一啲重要問題，例如上古漢語中嘅陰聲韻字到底有無濁塞音尾。雖然係噉，複輔音嘅存在同無聲調呢兩點都近乎係定論。

就算今日留低嘅相關資料有所不足，重構上古漢語主要重可以靠幾方面嘅嘢。漢文方面，第一：收集咗上古文學嘅書，譬如《楚辭》同《詩經》，留低咗唔少韻文；第二：兩漢嘅字書，例如《說文解字》、《爾雅》、《釋名》等，有啲好似《輶軒使者絕代語釋別國方言》噉，重會解說當時嘅方音；第三：出咗土嘅甲骨卜辭、銘文嘅鍾鼎、竹簡、帛書；第四：當年四夷、甚至喺泰西嘅種族、國邦名嘅譯音。漢文以外，第一：今日流通各地嘅中國話及各有異同嘅方音，當中閩語因為形成年代早過中古漢語，語言學家又重構出原始閩語，對研究上古漢語好大幫助；第二：日本、朝鮮半島、越南、琉球流傳嘅早期漢字音；第三：藏緬語族、侗台語系、以至南島語系等嘅同源詞，而呢樣同上古漢語嘅關係，學界都爭論咗好多年。

## 音系
雖然現代漢語冇乜複輔音，但係上古漢語就似乎有。廿一世紀嘅歷史語言學研究者有著力嘗試重新建構上古漢語嘅音系，發現上古漢語似乎有一定量嘅複輔音。根據鄭張尚芳、白一平同埋沙加爾等學者嘅研究，喺上古漢語入便**江**呢隻漢字係讀做類似  噉嘅音嘅—開頭輔音係 ，而且亦有啲學者話上古漢語有  或者  等嘅音節開頭輔音串。

## 引咗
文白異讀

**文白異讀**（）係一個中文字兩款（甚至乎更多）讀音嘅特有情況：**文讀**同**白讀**。唔同地方嘅漢語都有呢個情況。

北方話由於地理嘅關係，發音會追貼中原標準音，所以文白異讀嘅情形比較輕微。好似北京土話個「薄」字有文讀 bó（漢語拼音）同白讀 báo 兩個音。南方嘅漢語分支（例如粵語、客家話、吳語、閩南話）由於歷史、地理同中原相隔遠啲，響口語裏面保存咗好多古音，而讀書人就時不時將啲中原音以文讀音嘅方式帶入呢啲語言，造成好多文白異讀。好似粵語個「浮」字，文讀 fau4（粵拼，下同），白讀 pou4。

簡單來講，文讀音通常用喺書面語同正式嘅場合。白讀音就喺一般口頭場合使用。不過，實際上，幾時用文讀音，幾時用白讀音，要視乎個別詞言而定。通常啲來自遠古嘅成語、用語，都會保存古舊啲嘅白讀音，而新造啲嘅詞，就會用文讀音來讀。好似「婦」字咁，響「新婦」呢個詞裏面，用白讀音 pou5，但係用響其他詞語，一律用文讀音 fu5，唔可以隨意撈亂。

## 唔同嘅地方話
### 粵語
廣州話主要有以下幾種異讀：

#### 聲母

* 脣音字白讀重脣音（幫組）、文讀輕脣音（非組）
* 疑母字白讀保留疑母、文讀成以母/j/

#### 韻母

* 梗攝白讀音韻母主元音舌位比文讀音低
* 端組果攝字白讀音韻母主元音比文讀音前

#### 聲調

* 中古全濁上聲字今白讀聲母送氣並保留濁上（陽上）調、文讀聲母不送氣且併入濁去（陽去）調

當中韻母同聲調異讀都規律，但聲母異讀毋太規律，除唨聲母毋同，韻母都毋同。文、白兩音有時會分毋同語意，如單字詞「平」用文讀音[pʰɪŋ˩]（ping4）解表面平坦無凹凸；用白讀音[pʰɛŋ˩]（peng4）就解價錢低廉，「貴」嘅相反。由下表可見，最常見嘅異讀係梗攝異讀。

例：

### 客家話
客家話一啲文白異讀嘅例子：

## 參考資料

## 拎
*粵語嘅文白異讀 學起嚟都幾頭暈
*雙層語言
*訓讀
匿

**匿**，文讀 nik1，白讀 nei1，收埋，等人哋揾唔到，就叫做匿。例如：匿埋、伏匿匿（音：buk6 nei1 nei1）、捉匿人（原音：zuk1 njik1 jan1，現音：zuk1 ji1 jan1，人［本音jan4］變調jan1、匿［njik1］懶音變ji1）。

## 參考
* 漢典
* 中國哲學書電子化計劃字典
* 康熙字典
潘清簡

**潘清簡**（**Phan Thanh Giản**，**Phan Thanh Jan**。）又名靖伯（Tĩnh Bá），字淡如（Đạm Như），號梁溪（Lương Khê，一號梅川）。係越南阮朝政治人、儒家、作家、歷史學者。佢編咗越南史料《欽定越史通鑑綱目》，曾經喺1863年出使法國，後來喺法越戰爭入邊法軍佔領南圻之後自殺身亡。

## 身世
潘清簡喺1796年11月11號，邊和省嘅一個小村莊入邊出世。佢阿爺潘清熠（Phan Thanh Tập）來自中國福建漳州府海澄縣（而家福建龍海縣），阿爺係明朝忠臣，由於唔肯臣服清朝而流亡越南，去到平定省。潘清熠喺當地娶越族女子黃氏學（Huỳnh Thị Học）做老婆，重生咗個仔，叫潘清彥（Phan Thanh Ngạn），亦即係潘清簡嘅老竇。潘清簡嘅阿媽叫林氏筆（Lâm Thị Bút）。

## 著書
* 《欽定越史通鑑綱目》
* 《梁溪詩草》
* 《梁溪文草》
* 《藥夫詩集》
* 《使淸詩集》
* 《使程詩集》
* 《文草補遺》
* 《臥遊集》
* 《如西使程日記》
* 《歷朝憲章類志》
* 《大南實錄》
* 《明命志要》

## 參考
* 
* Choi, Byung Wook, *Southern Vietnam Under the Reign of Minh Mạng (1820–1841): Central Policies and Local Response*, SEAP Publications, 2004, ISBN 0-87727-138-0 
*  

* Nguyẽn, Phút Tán, *A Modern History of Viet-nam (1802–1954)*, Nhà sách Khai-Trí, 1964
* 

## 攷
昂坪市集

**昂坪市集**（英文：**Ngong Ping Village**，以前叫**昂坪旅遊走廊**、**昂坪主題村**或**昂坪旅遊村**）係香港一個旅遊景點，位於大嶼山昂坪，近昂坪360嘅昂坪站同埋天壇大佛，佔地1.34公頃，總樓面面積5,000平方米。2006年6月啟用。

昂坪市集嘅建築及園林設計，展示出昂坪獨特嘅精神面貌以及文化氣息，並設有3個旅遊景點，以及25個食肆、購物及娛樂設施。市集內亦有功夫、雜耍或粵劇等街頭表演。

## 參考

## 出面網頁

*昂坪市集官方網頁
遢

**遢**，讀 ，粗心大意、唔謹慎咁解。
通常響「邋遢」呢個詞度用。

## 參考
* 
* 
*
葡萄牙文

**葡萄牙文**（；），縮寫叫**葡文**。屬於印歐語系羅曼語族，發源自歐洲伊比利亞半島。喺全世界大概有2億7千萬使用者。除咗葡萄牙之外，重係巴西，安哥拉同莫桑比克等國家嘅官方語言。佢喺南美洲、南半球都係最普及嘅語言之一。佢係歐盟以及多個美洲同非洲國際組織嘅官方語言。

遍佈四個大洲嘅九個葡文國家組成咗葡萄牙文國家共同體，佢哋有共同嘅文化同歷史。共同體推廣葡文文化，政治外交上甚至教育、科技、健康等等領域都有合作。喺2005年嘅一次會議中，佢哋宣佈以5月5號為葡萄牙文文化日（葡文：*Dia da Cultura Lusófona*）。

西班牙加利西亞嘅官方語言加利西亞文同葡萄牙文非常之相似，基本上可以互相理解，有人認為係同一隻語言，都有人認為係兩隻好接近嘅語言。而葡文同西班牙文就冇辦法完全互相理解。

響澳門特別行政區，有大概2%人口識講葡萄牙話，同時佢亦係澳門嘅官方語言之一。

土生葡文係一隻澳門嘅混合語，主要以葡文為基礎，有大量嘅馬拉話、粵語、英文等語言嘅借詞。喺澳門嘅歷史超過300年。由於澳門教育教授標準葡文、粵語同英文，忽視土生葡文，而家使用者已經剩返唔夠100人。佢同標準葡文有一定差異，比較難互相理解。

由於使用範圍遍佈全世界，所以都有好多本身唔係講葡文嘅國家都喺國內提供葡文教育，畀國民可以更容易接觸世界，尤其係喺南美巴西附近同一啲非洲國家。

## 歷史

公元前216年，羅馬人嚟到伊比利亞半島，佢哋帶埋拉丁文嚟，而所有羅曼語族嘅語言都係由拉丁文衍生出嚟㗎。呢種語言係由羅馬士兵、移民同埋商人傳播開去嘅，佢哋起嘅羅馬城市多數都喺之前凱爾特文明嘅聚居地附近，而呢啲文明喺羅馬人嚟到之前好耐就已經建立咗。因為噉嘅緣故，呢種語言一直保留住好重要嘅底層，係嚟自更加古老嘅大西洋歐洲巨石文化 同埋凱爾特文化， 亦都係古代語言西班牙-凱爾特語族嘅一部分。 喺拉丁文入面，葡萄牙語俾人叫做 *lusitana* 或者 *(latina) lusitanica*，係跟盧西塔尼亞人嚟改嘅名，佢哋係一個前凱爾特部落，住喺而家葡萄牙同西班牙嘅領土，當羅馬移民搬入嚟嘅時候，佢哋就採用咗拉丁文。呢個亦都係 *luso-* 前綴嘅起源，喺好似「葡語系」呢啲詞語入面都會見到。

喺公元409年到711年之間，當羅馬帝國喺西歐瓦解嘅時候，伊比利亞半島俾日耳曼民族喺民族大遷徙時期征服咗。佔領者主要係蘇維匯人， 西哥特人同埋布里人，佢哋原本講日耳曼語族嘅語言，但好快就採用咗羅馬晚期文化同埋半島嘅通行拉丁文方言，喺之後嘅300年入面完全融入咗當地人口。嗰個時期嘅一啲日耳曼語詞彙，連同地名、姓氏同埋名，都成為咗葡萄牙語詞彙嘅一部分。 隨住711年開始嘅倭馬亞王朝嘅征服，阿拉伯文成為咗俾征服地區嘅行政同通用語言，但係大部分剩低嘅基督徒人口仍然繼續講一種叫做莫扎拉布語嘅伊比利亞羅曼語，呢種語言引入咗幾百個嚟自阿拉伯文、波斯文、土耳其文同埋柏柏爾文嘅詞語。 同其他新拉丁語同歐洲語言一樣，葡萄牙語都採用咗大量外來語，嚟自希臘文， 主要喺技術同科學術語方面。呢啲借用詞語係經由拉丁文傳入嘅，之後喺中世紀同文藝復興時期亦都有傳入。

葡萄牙語係由加利西亞王國西北部中世紀時期講嘅語言演變而嚟嘅，葡萄牙伯國曾經係加利西亞王國嘅一部分。語言學家追溯性噉將呢種變體叫做加利西亞-葡萄牙語、古葡萄牙語或者古加利西亞語。 喺9世紀嘅拉丁文行政文件入面，第一次記錄咗書面嘅加利西亞-葡萄牙語詞語同短語。呢個階段叫做原始葡萄牙語，由9世紀持續到12世紀葡萄牙伯國由萊昂王國獨立出嚟，當時萊昂王國已經統治咗加利西亞。

喺加利西亞-葡萄牙語時期嘅早期（由12世紀到14世紀），呢種語言越來越多俾人攞嚟用喺文件同埋其他書面形式。有段時間，佢係西班牙尼亞基督教國家入面抒情詩嘅首選語言，就好似奧克語係法國遊吟詩人詩歌嘅語言噉。奧克語嘅二合字母 *lh* 同 *nh*，喺佢嘅古典正字法入面用，俾葡萄牙語正字法採用咗，據推測係由布拉加嘅熱拉爾多， 一個嚟自穆瓦薩克嘅修士，佢喺1047年成為咗葡萄牙布拉加嘅主教，喺用古典奧克語規範現代化書面葡萄牙語方面，發揮咗重要作用。 葡萄牙喺1139年喺阿方索一世國王嘅統治下成為咗獨立王國。喺1290年，迪尼什一世國王喺里斯本創立咗第一間葡萄牙大學（*Estudos Gerais*，後來搬咗去科英布拉），並且頒佈法令，規定當時只係叫做「通用語言」嘅葡萄牙語，要叫做葡萄牙語言，並且正式使用。

喺古葡萄牙語嘅第二個時期，即係15世紀同16世紀，隨著葡萄牙嘅發現，呢種語言俾帶到非洲、亞洲同埋美洲嘅好多地區。到咗16世紀中期，葡萄牙語已經成為咗亞洲同非洲嘅通用語，唔單止俾攞嚟做殖民地行政同貿易，仲俾攞嚟做當地官員同所有國籍嘅歐洲人之間嘅溝通。葡萄牙人擴張到成個南美洲，橫跨非洲到太平洋，將佢哋嘅語言帶埋過去。

佢嘅傳播得益於葡萄牙人同當地人之間嘅異族通婚，以及佢同羅馬天主教傳教士努力嘅聯繫，呢啲努力促成咗克里奧爾語嘅形成，例如亞洲好多地方嘅基斯坦語（嚟自詞語 *cristão*，「基督徒」）。呢種語言喺亞洲部分地區一直流行到19世紀。印度、斯里蘭卡、馬來西亞同埋印尼一啲講葡萄牙語嘅基督徒社群，即使喺同葡萄牙隔絕之後，都仍然保留住佢哋嘅語言。

古葡萄牙語時期嘅結束，係以加西亞·德·雷森德喺1516年出版咗《總歌集》為標誌。早期嘅現代葡萄牙語時期，由16世紀跨越到今日，佢嘅特點係因為文藝復興而增加咗大量由古典拉丁文同古典希臘文借用嘅學術詞語（由拉丁文借用嘅學術詞語亦都嚟自文藝復興拉丁文，嗰個時期嘅拉丁文形式），大大豐富咗詞彙。大多數識字嘅葡萄牙語使用者都識拉丁文；因此，佢哋好容易就將拉丁文詞語採用到佢哋嘅寫作入面，最終亦都採用到葡萄牙語嘅口語入面。

西班牙作家米格爾·德·塞萬提斯曾經讚葡萄牙語係「甜美而優雅嘅語言」，而巴西詩人奧拉沃·比拉克就形容佢係  （「拉提姆嘅最後一朵花，質樸而美麗」）。 葡萄牙語亦都俾人叫做「賈梅士嘅語言」，賈梅士係葡萄牙語入面最偉大嘅文學人物之一，亦都係葡萄牙史詩《葡國魂》嘅作者。

喺2006年3月，葡萄牙語博物館，一間關於葡萄牙語嘅互動博物館，喺巴西聖保羅成立，聖保羅係世界上葡萄牙語使用者人數最多嘅城市。 呢間博物館係世界上第一間同類型嘅博物館。 喺2015年，博物館喺一場火災入面部分損毀， 但係喺2020年修復並重新開放。

## 文法
葡萄牙文同其他羅曼語言一樣，有文法性別。例句：
:

:
—根據葡文嘅文法規則，指定冠詞同形容詞都要喺性別上同隻名詞一致。上便兩句例句，喺指定冠詞上一句用咗陰性嘅 **A** 一句用咗陽性嘅 **O**，而喺形容詞上就係一句用咗陰性嘅 **linda** 一句用咗陽性嘅 **lindo**（兩隻字詞都係形容詞指靚，分別在於兩隻字詞性別唔同）—兩句都係做到指定冠詞同形容詞都喺性別上夾返隻名詞。

## 睇埋
*西班牙文
超音鼠系列

**超音鼠系列**係世嘉推出嘅一系列電子遊戲，由世嘉嘅吉祥物超音鼠（雖然叫做「鼠」，但其實係刺蝟）做主角，第一隻遊戲喺1991年出。截至2010年，多達七千萬份超音鼠系列遊戲已經賣出。

初時嘅超音鼠系列係平台遊戲，後來出現動作歷險、格鬥、競速、角色扮演同埋運動遊戲。

## 角色
喺系列推出初期只有超音鼠同埋Doctor Eggman兩個角色，後來加入越嚟越多嘅角色。

### 主要角色
* 超音鼠（Sonic the Hedgehog，ソニック・ザ・ヘッジホッグ；有時譯做「索尼克」）

### 輔助角色
* Amy Rose（エミー・ローズ）
* Big the Cat（ビッグ・ザ・キャット）
** Froggy（カエルくん）
* Blaze the Cat（ブレイズ・ザ・キャット）
* Chao（チャオ）
* Chaotix（カオティクス探偵事務所）
** Charmy Bee（チャーミー・ビー）
** Espio the Chameleon（エスピオ・ザ・カメレオン）
** Vector the Crocodile（ベクター・ザ・クロコダイル）
* Cream the Rabbit（クリーム・ザ・ラビット）
** Cheese the Chao（チーズ）
** Vanilla the Rabbit（ヴァニラ・ザ・ラビット）
* Knuckles the Echidna（ナックルズ・ザ・エキドゥナ）
* Maria Robotnik（マリア・ロボトニック）
* Professor Gerald Robotnik（プロフェッサー・ジェラルド・ロボトニック）
* Rouge the Bat（ルージュ・ザ・バット）
* Shadow the Hedgehog（シャドウ・ザ・ヘッジホッグ）
* Silver the Hedgehog（シルバー・ザ・ヘッジホッグ）
* Tails（テイルス），原名Miles Prower（マイルス・パウアー）
* Tikal（ティカル）

### 反派
* Chaos（カオス；有時譯做「卡歐斯」）
* Doctor Ivo Robotnik（ロボトニック），即係Doctor Eggman（ドクター・エッグマン）

## 不時出現嘅嘢

環係幾乎每一關都可以見到、有得儲嘅嘢。超音鼠儲環儲到咁上下就有嘢獎，好似獎隻。如果超音鼠喺身上有環嗰陣中招，就會跌晒啲環而唔會即死（除咗一啲情況，好似係夾死），之後只要啲環重未消失，超音鼠都有機會執返。喺唔少3D遊戲，超音鼠帶到過關嘅環可以當錢使。

Chaos Emeralds（カオスエメラルド；卡歐斯綠寶石）係擁有神秘力量嘅綠寶石，通常有七粒。佢哋係Doctor Eggman為征服世界而爭取嘅嘢，而超音鼠就要攞齊咁多粒Chaos Emeralds至可以完全打敗Doctor Eggman同埋得到最佳結局，但佢要攞到佢哋通常都有一定難度。攞齊晒啲Chaos Emeralds之後可以喺一定情況下作「超級變身」，變得近乎無敵。

Master Emerald（マスターエメラルド；主綠寶石）係位於Angel Island同埋由Knuckles守護，可以控制Chaos Emeralds嘅力量同埋令Angel Island喺空中飄浮。

法寶箱通常係一個電視螢幕噉樣，一打爛佢就可以攞到佢顯示嘅嘢，例如係一定數量嘅環、保護罩（可以抵受多一次攻擊）、無敵、加速或者獎隻。如果打爛有Doctor Eggman個樣嘅法寶箱，就等於中一次招。

彈弓喺好多關都可以見到，有啲係隱藏嘅。佢哋可以用嚟加速或者彈去更高嘅地方，但亦有啲係會阻住人行又或者會令佢哋身陷險境。

動物通常係俾Doctor Eggman捉嚟行佢整嘅機械人，只要打爛啲機械人就可以放佢哋出嚟。

終點亦有唔同花款。例如喺初時嘅2D遊戲，終點係有一塊牌要過，一過咗就過關；而喺每個地帶打完大佬之後，就要引爆一個困住動物嘅大艙至可以過關。另外喺新啲嘅3D遊戲，亦有以一個巨型環代表終點。

## 系列遊戲一覽
超音鼠系列遊戲初時只係出畀世嘉自己嘅遊戲機，後來世嘉唔出遊戲機至開始出現喺其他公司嘅遊戲機。除咗特別標明，其餘都係世嘉嘅遊戲機。

### 2D平台遊戲

### 3D平台遊戲

### 競速遊戲

### 街機遊戲

### 其他

## 參考


## 出面網頁

*
殺手沒有假期

**在布魯日**（）係套2008年公映嘅黑色幽默片，Martin McDonagh編劇兼導演。Colin Firth同布蘭德•格裡森扮殺手，賴夫費恩斯扮黑幫大佬。場景設喺比利時嘅布魯日。套片係2008年聖丹斯電影節嘅開幕片。

## 睇埋
苗族

**苗族**（；；；**Maew / Mong**；英文又叫**Hmong**；中國標準羅馬字：**Miao**，字母代碼：**MH**，數字代碼：**06**）係一個源自中國嘅跨國民族，主要聚居響中國華南同東南亞。中國有8,945,538苗族人（2000年人口普查），佔總人口嘅0.72%，係中國第五大民族。響越南，苗族叫做「H'mông」，有人口787,604人，排第八。

## 分佈

苗族由中國散出來，如今大約有八成嘅苗族人響中國，集中響西南同埋中南省份；東南亞嗰邊，苗族有唔少人響越南、泰國、老撾、緬甸呢啲國家。1975年老撾人民民主共和國成立後，嗰處幾萬個苗族人變咗做難民，當中有一部分移咗民去美國同法國。

住響唔同地方嘅苗族人，有唔同嘅自稱，包括：「牡」、「蒙」、「毛」、「果雄」、「帶叟」。地方唔同，服飾都有唔同，會用服飾名稱加個「苗」字來稱呼，好似：「長裙苗」、「短裙苗」、「長角苗」、「紅苗」、「黑苗」、「白苗」、「青苗」、「花苗」、「小花苗」。苗族人多數信萬物有靈嘅原始宗教。

### 中國
中國境內嘅苗族人，分佈響貴州、湖南、雲南、重慶、廣西、湖北、四川同埋海南八個省分，一共有8,653,417人，佔咗苗族人口嘅96.73%。其中貴州有4,299,954苗族人，佔苗族人口嘅48.07%，唔計漢族，就佢貴州最大嘅民族。湖南嘅苗族人佔苗族人口21.48%，雲南嘅佔11.67%。

### 東南亞
響越南同老撾，苗族人係原居民族。

響泰國北部，亦都有苗族人聚居。根據2004年做嘅人口統計，當地苗族人口大約有12萬人，係嗰處第二大民族。佢哋大概響18至19世紀嗰陣時，由中國西南地區移居過去泰北地區。緬甸撣邦亦有苗族原居民。

### 美國
美國嘅苗族人，主要響加州、明尼蘇達州、威斯康星州，總共大概有17萬人。

## 名嘅爭拗
* 響國內，湘西嘅苗族自稱做「Xongb」（果雄）、黔東嘅苗族自稱做「Hmub」（牡）、雲南嘅叫做*Hmaob*（毛）……。除此之外，其他地方嘅苗人都自稱做「Hmong」（蒙）。
* 響國外，幾乎所有苗族都講川黔滇方言川黔滇次方言第一土語，所以海外人士多認為Hmong係嗰班講唔同語言嘅苗族人嘅共同自稱。而所謂嘅「唔同語言」，響中國都當做係第一土語嘅次土語（例如：Hmong Daw次土語、Hmong Njua次土語），但係ISO就當做兩種「語言」來看待。

## 語言
苗族人嘅語言，統稱做**[[苗語]]**，屬於苗瑤語族嘅苗語支。苗語曾經有過文字，但係就失傳咗。家陣中國嘅苗族用緊嗰套文字，係中國語言單位響1956年10月為中國嘅三大苗語方言釐定嘅拼音文字，用26個基本拉丁字母來標聲母、韻母同埋聲調。各地嘅苗語各有不同，情形都幾複雜下。簡單來講，受漢文化影響越大嘅地區，語言就越趨簡化，用嘅漢字詞亦越多。

## 人物
* 東丹甘：蘆笙演奏家 、作曲家
* 宋祖英（1966年8月13號－）：歌唱家
* 宋布蘭（布蘭達宋，Brenda Song，1988年－）：美國演員
* 王宝（Vang Pao，1931年－）：老撾將軍
* 王志明（1907年－1973年12月29號）
* 沈從文（1902年12月28號－1988年5月10號）：作家、中國鄉土文學之父、佢嗰句「照我思索 能理解我  照我思索 可認識人」刻咗響湘西古城鳳凰東郊聽濤山上做墓志銘
* 阿幼朵（1980年4月29號－）：當代歌唱家、中國國家一級演員

## 文化
* 招龍節

## 參考

## 出面網頁

* 苗族網（貴州省苗學會）
* 中國苗族網（貴州省苗學會）
* 苗族在綫
* 三苗網
* 文山苗族網
* 中央研究院數位典藏資源網：村寨網‧中國西南少數民族

類:越南民族
類:亞洲民族
基督教香港信義會信愛學校

**基督教香港信義會信愛學校**（）係香港一間小學，位於柴灣漁灣邨第2座校舍。

## 學校歷史
學校由吳冠勛牧師（Rev. Arthur S. Olson）喺1961年10月創辦，初期名為「柴灣信愛學校」。初期校址位於柴灣環翠邨，而家嘅校舍喺1977年起好。為咗配合成立法團校董會，校名喺2010年9月起改為「基督教香港信義會信愛學校」。學校喺2007年9月開始全面推行全日制。

## 出面網頁
*
鱔稿

**鱔稿**（）即係宣傳稿咁解，係香港原創嘅詞語。

## 典故
話說三十年代香港，當時中環威靈頓街有間酒家叫「南園酒家」（總店喺廣州，係廣州四大酒家之一），招牌菜係炆大鱔。

一條大鱔重五、六十斤，好多時候難喺一日之內賣嗮，而且嗰時冇雪櫃，啲魚劏咗賣唔嗮擺係度就會發臭蝕大本。而當時南園揸fit嘅陳司理為咗促銷，周不時就會託佢老友撰稿人俞華山寫新聞稿去各大報館幫手做宣傳，標題通常係《南園酒家又劏大鱔》。往後呢種為商品宣傳而寫新聞稿嘅方式就故此承襲叫做*鱔稿*。

## 參考
* 《廣東俗語正字考》 彭志銘著，次文化堂2009年7月初版，ISBN 978-962-992-221-4 （第98頁）
* 香港電台網頁：香港廣告業媒介發展史二三事
* 網頁：何謂鱔稿？
* 網頁：回應何謂鱔稿
攋

**攋**，讀  或者 ，同「揦」字相通，即係伸手去攞嘢、揸住尐嘢咁解。例如：「落手攋」、「攋飯食」、「跌落地攋返zaa6沙」。

## 參考
* 
* 
*
糴

**糴**（） ，又可以寫成「籴」，即係買米、買糧噉解，一般講「糴米」。「糴」字嘅構造幾得意：左半邊係「入米」，好明顯係表意，而右半邊嘅「翟」，係聲旁，正所謂音意俱備。
「糴」係「糶」（賣米）嘅相反詞。

## 睇埋
* 糶

## 參考
* 《論粤方言詞本字考釋》 陳伯煇著　中華書局(香港)有限公司 1998年出板 ISBN 9622319475 
* 
* 
* 
* 糴米
* 曲海/陳州糶米
糶

**糶**（），又可以寫成「粜」，即係賣米、賣糧噉解，係「糴」（買米）嘅相反詞。

香港粵語曾經有一個詞叫做「糶灰」，當中「灰」係「白粉」噉解，所以「糶灰」即係賣白粉、販毒，係犯法嘅。點解要用個「糶」字呢？原來以前鴉片俗稱「黑米」，所以咪用指賣米嘅「糶」字囉。但係啲人唔識個「糶」字，就用假借字寫成「跳灰」。曾經有齣港產片，就係叫做《跳灰》。

## 睇埋
* 糴
* 《跳灰》 梁普智、蕭芳芳導演 陳欣健編劇 新浪潮電影 1976年出產

## 參考
* 《論粤方言詞本字考釋》 陳伯煇著　中華書局（香港）有限公司 1998年出板 ISBN 9622319475 
* 《香江舊語》 魯金著 次文化有限公司 1999年7月初版 ISBN 962-7420-22-0
* 《生活粤語本字趣談》陳伯煇、吳偉雄著 中華書局(香港)有限公司 1999年1月再版 第89頁 ISBN 962-231-894-0
* 
* 
*
突尼西亞

**突尼西亞**全名**突尼西亞共和國**（阿拉伯文：الجمهورية التونسية‎）喺北非、屬於馬格里布地區。突尼斯有兩個鄰國，分別係西方嘅阿爾及利亞（公共國界線長965公里）同埋東南方嘅利比亞（公共國界線長459公里）。

突尼西亞係迦太基嘅發源地。第三次布匿戰爭之後，迦太基做咗羅馬共和國嘅阿非利加行省。後來呢度又受到汪達爾王國、拜占庭帝國、阿剌伯帝國、奧斯曼帝國嘅統治。1881年做咗法國嘅「被保護國」，直到1956年3月20號，突尼西亞先至獨立。

突尼西亞國土面積嘅40%係撒哈拉沙漠。人口約莫1,200萬（2024年）。

## 出面網頁

* 
* 
* 
* 
* 
* 
* 
*
上海話

（上海話：**上海閒話**，吳語拼音：Zaon-He Ghe-Gho，國際音標：[zɑ̃̀hɛ́ ɦɛ̀ɦó]），亦叫做（吳語拼音：Wu-Gniu，國際音標：[ɦùɲý]），係吳語太湖片蘇滬嘉小片嘅其中一種方言，主要喺上海通行，用家估計有一千萬人。由於近代上海開埠，發展逐漸超越以前嘅大埠蘇州，上海話亦逐漸取代咗蘇州話嘅地位。

## 定義
上海話有廣義跟狹義之分，廣義嘅上海話係上海地區嘅吳語、即包括有上海城區話跟上海各郊區個話（本地話）。狹義來講上海話指嘅都係城區個上海話。

## 歷史
### 中古至近古
上海古時屬過嘉定管，後尾又跟到松江府，所以佢啲吳語音韻都係立基於嘉定、松江吳語個音系之上。

### 近代
1843年上海開埠之後直至中華人民共和國一百年期間，好多人湧落上海（1930年前仲屬江蘇管）揾食，其中大部份係江蘇省人，其次係浙江人。江蘇省人之中，又分蘇南吳人跟江北淮人；而浙江人之中又以寧波人、紹興人、衢州人居多。
蘇南吳人同浙江人一齊影響咗上海話好多。其中影響咗最大嘅係蘇州話跟寧波話，仲有部分借詞來自江淮官話跟英語、法語。喺上海話嘅音系轉變得好大嘅時期當中，傳教士編寫有好多辭書，包括《新字上海土音》（1850）、《英漢上海方言詞典》（1901）、《上海方言常用習慣用語》（1908）等等，之後為今時今日嘅學者提供研究上海話甚至吳語音變提供寶貴材料。

## 音韻
上海話音系自近代到而家嘅變動好大，所以要分細啲討論。上海話分代有幾種，主要分成老派、中派、新派等。按照沈同（1981）嘅定義，老派指大概1910年代嘅人，新派就指大概1970年代嘅人，而中派就視乎語音特點介於新老派而定。

1990年以降，由於普通話嘅推廣等等原因，新派之後嘅上海話重發生咗部分音位嘅合併同埋字音借讀，呢啲新變化、重未穩定落來嘅音系就統稱「新新派」。

對於晚清時期嘅上海話，一般用具體成書年代界定。

### 晚清音系
### 老派
### 新派
### 「新新派」

## 現狀
由於中國共產黨“做文明人，講普通話”政策，依家接近9成上海人唔識講上海話，加上學校講上海話老師會罰錢，學生會體罰

## 參考
匙羹

，有時就噉叫**羹**，係食嘢架生，有個凹位裝嘢，連住個手柄。匙羹有好多種，譬如湯羹、茶羹、餐羹咁。

## 概述
主要係用嚟食飯嘅時候，食食物用嘅工具（餐具），仲有煮嘢食嘅時候用嘅工具（缽食材、攪拌、壓碎或者量度嘅時候用）。有時候處理藥品嘅時候都會用到。

材料方面，多數係用不銹鋼、金、銀、黃銅或者鍍鎳嘅金屬製造。不過喺歷史上，木製同陶瓷製嘅、用角或者骨做嘅用咗好耐，特別係陶瓷同木製嘅仲而家都好普遍。例如中餐用嘅瓷匙就係陶瓷做嘅羹匙，而家都好常見。木製羹匙都有好多種賣緊。木製嘅好處係「拎起上嚟唔會凍手」、「有溫暖感覺」、「無論摸起上嚟定睇落去都會令人心理上感到舒服」。另外，飯盒入面成日會附送塑膠製嘅羹匙。除此之外，仲有啲係用得嚟食嘅材料整做嘅羹匙。

形狀方面，由一個盛嘢嘅碟仔部分同一個用嚟拎嘅柄組成。柄嘅部分可以用另一種材料整，同主體分開嘅；又或者可以成個一次過整成一體。

## 睇埋
*湯殼
*飯殼
湯羹

**湯羹**係用嚟飲湯嘅匙羹，亦都係容量單位。1湯羹（TBS）即係15毫升。

## 睇埋
*茶羹
張俊河

**張俊河**（韓文：****；），假名**金信一**（김신일）, 日本名**張安俊河**。 平安北道義州郡出世，係韓國獨立運動家、記者、政客。

1940年日本留學，1941年4月於東洋大學哲學科預科畢業。1942年4月在日本神學院入學。1943年日本軍資源入伍、1944年1月上海在日本軍隊的逃兵，步行1944年7月在四川省行中國軍入隊

1945年1月韓國臨時政府行、韓國光復軍入隊。8月解放後回國。1948年韓國政府 書記官任用、1950年辭退後雜誌《思想界》推出。

## 睇埋
* 金九
* 金奎植
* 金性洙
* 尹潽善
* 張勉
* 金泳三
* 李承晚
* 朴正熙

## 出面網頁
* 張俊河記念會 
* 張俊河：韓國國會 
* 張俊河 
* 張俊河 

## 參考
許政

**許政**（，）係大韓民國第6任總理，總統臨時代行。兒名'聖洙'（성수），號'友洋'（우양）。釜山出世。

1948年許政被為李承晚選官係入門，歷1948年9月4號交通部長，1950年11月23號社會部長，1951年11月6號兼任臨時總理。1952年4月10號社會部長·任臨時總理辭職，任不管部部長。

1957年至1959年第9任漢城市長，1959年韓國-日本會談 韓國首席談判代表，1960年4月23號韓國外務部長。4月25號李承晚為大韓民國總統職辭職，被是內閣首班兼臨時總統代行。

6月15號第6任大韓民國總理，8月有官辭職，退官。1988年9月18號死在公寓，年92歲。

## 睇埋
* 李承晚
* 金奎植
* 金九
* 金性洙
* 張勉
* 尹潽善
* 張俊河
* 朴正熙

## 出面網頁
* 許政-南韓國會

類:韓國總統
類:南韓總理
類:南韓外交部長
類:首爾市長
禁

**禁**，讀  時，解作抵受得住、耐用。例如：弱不禁風、個相機好禁用。相反詞係「化學」。

## 參考

* 《論粤方言詞本字考釋》 陳伯煇著 中華書局(香港)有限公司 1998年出版 ISBN 962-231-947-5
* 
*
LG集團

**LG集團**（），舊名**樂喜金星**（**Lucky Goldstar**），1995年之前叫**GoldStar**，係生產電子產品、流動電話同石化產品等嘅韓國大型集團，員工有成22萬人。佢係南韓第四大財閥。LG嘅主要競爭對手係三星集團。

## 睇埋
*LG電子

## 出面網頁

* LG集團
* LG集團
研

**研**，白讀 ，即係磨碎成粉。例：將粒藥丸研碎佢，溝落碗粥一齊食。將珍珠研碎，就成為珍珠末。

## 參考

* 《論粤方言詞本字考釋》 陳伯煇著　中華書局(香港)有限公司 1998年出板 ISBN 9622319475 
* 
* 
*
𡚗

**𡚗**（音雷），大咁解。通常用響「大隻𡚗𡚗」呢個詞度。

## 參考
*
* 《廣州語本字》 （第168條，卷五） 詹憲慈著 中文大學出版社 2007出版 ISBN 978-962-996-351-4
* 《集韻》魯猥切，音磊。大也
* :zh-classical:維基大典:維基爾雅/𡚗
* 
* 
*
新北市

**新北市**，轉制前叫**臺北縣**，係中華民國最大嘅直轄市，亦係臺灣北最大城，轄29區，人口約莫390萬。

## 行政區劃
新北市轄下共29個區，由原本嘅台北縣管轄嘅10個縣轄市、4個鎮及15個鄉改制而來。

* 總人口30萬人以上：板橋區、三重區、中和區、新莊區、新店區
* 總人口20萬人至30萬人：永和區、土城區、蘆洲區、汐止區
* 總人口10萬人至20萬人：樹林區、三峽區、淡水區、林口區 
* 總人口5萬人至10萬人：鶯歌區、五股區、泰山區 
* 總人口5萬人以下：瑞芳區、深坑區、石碇區、坪林區、三芝區、石門區、八里區、平溪區、雙溪區、貢寮區、金山區、萬里區、烏來區 

由於行政區數目太多，第時可能合併成13個區，每區嘅人口數大約係30萬。

## 交通
喺鐵路方面，縱貫線有五堵車站、汐止車站、汐科車站、樟樹灣車站（計畫緊）、板橋車站、浮洲車站（起緊）、樹林車站、樹調車站（起緊）、山佳車站、鶯歌車站、鳳鳴車站（規劃緊）；宜蘭縣有四腳亭車站、瑞芳車站、侯硐車站、貂嶺車站（平溪線起點）、牡丹車站、雙溪車站、貢寮車站、福隆車站；平溪線有大華車站、十分車站、望古車站、嶺腳車站、平溪車站、菁桐車站；重有林口線嘅林口車站。喺高鐵方面就係板橋車站。

喺捷運方面，目前捷運去到新北市板橋區、中和區、永和區、新店區、淡水區、土城區、三重區、蘆洲區等；通去新莊區、泰山區、林口區等嘅捷運正施工緊；通去汐止區、樹林區、三峽區、鶯歌區、五股區、深坑區等嘅捷運正規劃緊；另外新北市政府主導興建捷運環狀線，目前改由臺北市政府捷運工程局主管，第一階段起緊，第二階段規劃緊。

喺公路方面，中山高速公路喺新北市設有五堵交流道、汐止交流道、汐止系統交流道（連接國道三號）、三重交流道、五股交流道、林口交流道；福爾摩沙高速公路喺新北市設有汐止系統交流道（連接國道一號）、新臺五路交流道、新店交流道、安坑交流道、中和交流道、土城交流道、三鶯交流道、鶯歌系統交流道（連接國道二號）；蔣渭水高速公路喺新北市設有石碇交流道、坪林交流道；快速道路有台61線、台61甲線、台62線、台64線、台65線；省道就有台1線、台1甲線、台2線、台2甲線、台2乙線、台2丙線、台2丁線、台3線、台5線、台5甲線、台5乙線、台7乙線、台9線、台9甲線、台15線；縣道就有101線、101甲線、102線、102甲線、103線、103甲線、104線、105線、106線、106甲線、106乙線、107線、107甲線、108線、109線、110線、110乙線、111線、114線、116線。

## 政治
新北市幅員遼闊，選舉人數高達二百餘萬，係全國最大票倉，整體嚟講，選民結構藍、綠相近，原臺北縣喺解嚴後連續十六年由民進黨執政。由於新北市嘅外來人口眾多，所以各個陣營喺唔同區域互有領先。新北市嘅人口大多集中喺十個原縣轄市，其中西北地區嘅三重、蘆洲、新莊等地係泛綠嘅傳統票倉。喺近幾次選舉，板橋、土城、三鶯藍綠實力相差無幾；而中和、永和、新店、汐止等地就係藍營傳統嘅鐵票區。而周邊嘅行政區就藍綠各有所長。

## 名人堂
;政治名人
*李登輝（中華民國前總統）
*蔡英文（中華民國前任總統）
*洪秀柱（中國國民黨黨主席）
*朱立倫（新北市長）
;企業名人
*郭台銘
*林榮三
*蔡衍明
;學術名人
*施乾　（公益活動）
*杜聰明（醫學）
*張我軍（文學）
*陳文成（科學）
*王昶雄（文學）
;藝術名人
*江文也（音樂家）
*楊三郎（畫家）
*梁丹丰（畫家）
*李石樵
;演藝名人
*鄧麗君
*尤雅
*周杰倫
*林依晨
*余天
*楊林
*蔡依林
*天心
*陳意涵
*安心亞
*蕭薔
;體育名人
*黃志雄（前跆拳國手）
*楊淑君（跆拳國手）

## 姊妹市
新北市目前喺世界各地共締結咗八個姊妹市。

*美國俄亥俄州辛辛那提市（Cincinnati City, Ohio, USA）
*美國佛羅里達州邁阿密-戴德縣（Miami-Dade County, Florida, USA）
*美國俄亥俄州里奇蘭縣（俄亥俄州）（Richland County, Ohio, USA）
*美國加州洛杉磯郡（County of Los Angeles, California, USA）
*美國馬里蘭州巴爾的摩縣（馬里蘭州）（County of Baltimore, Maryland, USA）
*美國德克薩斯州哈里斯縣（德克薩斯州）（County of Harris, Texas, USA）
*德國施塔恩貝格縣（Starnberg, Germany）
*菲律賓黎剎省（Province of Rizal, Philippines）

## 參考

## 出面網頁

* 新北市政府
* 新北市影視資源資料庫
* 新北市政府分區聯合服務中心
* 新北市樂活地圖
* 國際交流姊妹城市
* 臺北縣改制計畫，行政院公報第015卷第170期
臺北縣

**臺北縣**（；；）係臺灣北部以前嘅一個縣，1945年隨住臺灣進入中華民國時代而設立，2010年改制升格為新北市。全境環繞臺北市，東北貼近基隆市、東南接宜蘭縣、西南鄰桃園縣（今桃園市）。縣治喺板橋市，縣內轄有10市、4鎮、15鄉（含1個山地鄉），一共有29個鄉鎮市。

## 歷史
1945年臺灣光復後（昭和20年/民國34年），臺北管轄日本殖民時期臺北省地區，唔包括市省轄市，現成為基隆市同臺北市喺1946年（民國35年）12月遷至蘆洲鄉。下年，即係1947年1月，臺北縣議會決定喺板橋鎮正式建立縣政府。

1950年10月10號，臺灣省行政區劃重組，劃分宜蘭市、宜蘭區、羅東區、蘇澳區，設立宜蘭縣。同年，撤銷地轄區，鄉鎮劃歸州管理。

自1979年人口達到中華民國直轄市標準以嚟，臺北縣曾多次嘗試成為中華民國直轄市，不過俾行政院拒絕。

1990年（民國79年）人口突破300萬人。

2007年5月23號，立法院通過《地方制度法》第四條修正案，規定「人口二百萬以上嘅縣，其政治、經濟、文化、城鎮發展條件唔符合改建直轄市標準嘅，經行政院批准，給予直轄市同等權限。呢個通常被稱為「半直接控制嘅城市」。同年10月1號，人口超過200萬嘅臺北縣宣布晉升為「半直轄市」，重舉行新一級機構負責人聯合就職儀式。

2008年12月，中華民國總統馬英九指示臺北縣即刻享有直轄市「實質」嘅財政同人事權力。

2009年6月23號，內政部審查通過「臺北縣改制直轄市案」。同年7月2號，行政院正式批准臺北縣升格。同年12月25號，臺北縣升格直轄市，成為中華民國臺灣地區人口最多嘅城市，改名**新北市**（） 。

## 行政區劃

1945年（民國34年）臺灣脫離日本統治，臺北州改制臺北縣，基隆市、臺北市改制省轄市，1946年（民國35年），自內湖鄉分出南港鎮，鶯歌鎮分出樹林鎮，1947年（民國36年），將七堵鄉劃入基隆市，蘆洲鄉分出三重鎮，縣治遷至板橋鎮，共轄9縣轄區1市42鄉鎮。將文山區烏來鄉、羅東區太平鄉、蘇澳區南澳鄉合併，分出北峰區。蘇澳區蘇澳鎮併入羅東區。

1950年（民國39年）調整行政區域，將宜蘭市同宜蘭區、羅東區、蘇澳區、北峰區太平鄉、南澳鄉等2鎮9鄉合併分出宜蘭縣，臺北縣由七星區嘅4鎮1鄉、新莊區嘅2鎮3鄉、海山區嘅4鎮2鄉、文山區嘅1鎮3鄉、淡水區嘅1鎮3鄉、基隆區嘅1鎮5鄉、北峰區烏來鄉等個31鄉鎮組成，並自新莊鎮分出泰山鄉，深坑鄉分出景美鎮、木柵鄉。

1958年（民國47年），自中和鄉分出永和鎮，轄15鎮20鄉。

1962年（民國51年）三重鎮改制為縣轄市。

1968年（民國57年），將景美鎮、木柵鄉、內湖鄉、南港鎮、士林鎮、北投鎮劃入臺北市。

1972年（民國61年）縣治板橋鎮改制為縣轄市。

1979年（民國68年）中和鄉、永和鎮改制為縣轄市。

1980年（民國69年）新莊鎮、新店鎮改制為縣轄市。

1993年（民國82年）土城鄉改制為縣轄市。

1997年（民國86年）蘆洲鄉改制為縣轄市。

1999年（民國88年）汐止鎮、樹林鎮改制為縣轄市。

喺改制直轄市之前，全縣有10市（板橋市、三重市、中和市、永和市、新莊市、新店市、土城市、蘆洲市、汐止市、樹林市）、4鎮（鶯歌鎮、三峽鎮、淡水鎮、瑞芳鎮）、15鄉（五股鄉、林口鄉、深坑鄉、石碇鄉、坪林鄉、八里鄉、三芝鄉、石門鄉、萬里鄉、金山鄉、貢寮鄉、雙溪鄉、平溪鄉、泰山鄉，烏來鄉為山地鄉），共有29個鄉鎮市。

臺北縣係全臺人口最多嘅縣市，超過80%嘅臺北縣居民居住喺10個縣轄市當中，面積大約係臺北縣嘅六分之一。28.8%嘅臺北縣居民係臺北市或高雄市移入。臺北縣有藍領外籍勞工約5萬人，係臺灣次多。仲有外國專業人士約5千人，排名全臺第三。

以下地區係人口集中分布區域：
*中和永和地區：65萬人/25平方公里
*三重新莊蘆洲地區：98萬人/43平方公里
*板橋土城地區：78萬人/52平方公里
各區人口密度除咗土城市以外皆超過每平方公里2萬人。其它包括新店市29萬、汐止市18萬、三峽鶯歌地區18萬、樹林市17萬、淡水鎮13萬等。

## 縣政府組織
最終嘅縣政府組織係：
* 一級單位
** 民政處
** 財政處
** 教育處
** 建設處
** 工務處
** 農業處
** 社會處
** 勞工處
** 新聞處
** 法制處
** 行政處
** 交通旅遊處
** 計畫處
** 資訊處
** 人事處
** 主計處
** 政風處
* 一級機關
** 警察局
** 消防局
** 衛生局
** 環境保護局
** 文化局
** 地方稅務局
三位一體

**三位一體**係基督教神學術語，佢嘅意思就係聖父、聖子、聖神（天主教會譯為聖神，東正教會同新教就譯為聖靈）係同一個本體（本性）、三個唔同嘅位格，啲人用希臘語homoousios 來表達佢哋之間嘅關係。三個位格係同一本質同埋同一屬性。通俗啲講，只有獨一一個天主；聖天父完全係天主，聖子完全係天主，聖神完全係天主；聖天父唔係聖子，聖子唔係聖神，聖神唔係聖天父。

雖然「三位一體」呢個詞語係後來神學家歸納出嚟，而唔係直接出自《新約聖經》原文，但係三位一體嘅理論基礎係建基於新約聖經嘅經文同神學觀之上。其中包括喺馬太福音28:19：「所以你們要去、使萬民作我的門徒、奉父、子、聖靈的名、給他們施洗」，經文入面嘅「名」係單數。三位一體嘅支持者指聖父、聖子、聖靈係共用上帝個名。一啲經文亦都被人覺得係隱含三位一體嘅思想，教父同護教士加以立論同宣講。經過漫長嘅紛爭加上逐漸發展，「三一論」將三位一體嘅神學思想體系化，詳細闡述咗有關三位一體呢個信條嘅教義，亦避免咗將天主陷於形態論或者三神論嘅極端，保護三位一體嘅神學思想留存。

根據《聖經》記載，耶穌冇反對猶太人相信嘅獨一真神；耶穌及使徒都冇直接倡導三位一體。喺三位一體神學觀念嘅形成過程中，不斷有一啲基督教教派同個別人士否定呢個教義，有啲更認定呢個唔係基於聖經嘅錯誤主張。經過幾個世紀嘅爭議同發展，而家大部分基督宗教嘅教會都接納三位一體係傳統教義之一；反對嘅就支持「一位格論」，否定三一論。

傳統天主教會將聖神降臨節第一主日定為三一主日，紀念天主聖父、聖子、聖神係三位一體。

## 舊約聖經
舊約聖經嘅某啲篇章，傳統上認為係支撐三位一體論。

## 新約聖經

## 神學意義

## 猶太觀點
傳統猶太教並唔接受「三位一體」教義，但係部份猶太神秘主義文獻，例如《Zohar》（1286 年），提過同「三位一體」有幾分相似嘅概念，譬如「上帝係佢哋，佢哋係佢」。有解讀指呢句話暗示咗「卡巴拉（Kabbalah）式三位一體」，講緊「三種隱藏光」喺「萬物之根源」入面，即係一個統一嘅本質同源頭。呢種神秘主義觀念同基督教「三位一體」相似到，甚至有中世紀猶太思想家認為，基督教「三位一體」可能係誤解咗卡巴拉教義而嚟。不過，亦有現代猶太學者認為，《Zohar》反而受基督教「三位一體」影響。後期部份猶太亞里士多德學派學者，更借用咗奧古斯丁嘅「三位一體」比喻，話上帝係「思想者」、「思想」同埋「思想本身」。

根據猶太哲學家菲羅（Philo，公元前 20 年－約公元 50 年）嘅理論，「Logos」（即神聖理念）係上帝創造世界嘅工具。佢認為，至高存在具有兩大特質：善良同權威。《Logos》就係呢兩種力量嘅結合。作為純粹存在，至高存在稱為「父」；體現善良時稱為「神」；統治創造時稱為「主」。《Logos》有時唔單止係「父」入面善良同權威嘅結合，更係高於同介乎兩者之間，等同於至高存在本身。雖然菲羅嘅觀點同基督教「三位一體」有異，但係都算係一種「三位一體」式嘅神觀。學者至今都拗緊，菲羅到底係將《Logos》視為獨立嘅「位格」，定係只係一種非人格化嘅力量。

## 文化影響
三位一體嘅諗法，對歐洲同美國等傳統上信基督教嘅地區影響深遠，例如佢哋啲建築風格都有流露三位一體嘅信念。

## 註同埋參考
英國汽車控股

**英國汽車控股**（British Motor Holdings Ltd）係英國一間汽車製造公司，由英國汽車公司（BMC）同埋積架合併而成。

## 史
英國工黨政府喺1964年上台之後，就要面對當時英國製造業衰退嘅問題，工黨政府為阻止英國製造業衰退，因而提倡更多嘅合併，尤其係汽車業。

當時英國汽車公司自己喺英國本土嘅市場佔有率大幅下跌，但係又唔夠資金去投資新設備同埋研製新車。至於積架喺美國市場好成功，但係成個管理層嘅人都係上晒年紀，而且有青黃不接嘅情況，而積架汽車嘅主要車身製造廠Pressed Steel Company喺1965年俾英國汽車公司收購咗。

卒之喺1966年12月14號，英國汽車公司同埋積架合併為英國汽車控股。不過英國汽車控股唔係運作咗好耐，喺1968年，英國汽車控股同利蘭合併為英國利蘭汽車公司。

## 旗下汽車牌子
* 嚟自積架
:* 積架
:* 丹拿
:* Coventry Climax
:* 佳牌

* 嚟自英國汽車公司
:* 柯士甸
:* 摩利士
:* MG
:* Riley
:* Wolseley
:* Vanden Plas
:* BMC
蜞乸

**蜞乸**又叫**螞蟥**、**水蛭**，係一種會吸血嘅動物。佢個頭有吸盤，可以黐響人嘅皮上面，然後咬入肉吸血食。吸血之後，佢嘅身體會脹大幾倍咁多。

由於蜞乸嘅口水有麻醉作用，所以俾佢咬親嘅人，會唔多覺痛。蜞乸嘅口水重有抗凝血劑，方便佢吸血，但係會令俾佢咬親嘅人，傷口好難止血。不過蜞乸一遇到檸檬茶、梘粉、洗潔精、潔廁液、CaO、檳榔水、乾冰、食用油或汽油、雙氧水、碘酒，幾分鐘後會即刻死咗，尤其係強酸強鹼溶液（例如H<sub>2</sub>SO<sub>4</sub>或KOH），都會直接秒殺蜞乸。

## 急救
如果發現有蜞乸黐咗上身，千祈唔好夾硬扯走佢，因為咁會拉斷佢，剩低個頭同吸盤響體內，引致發炎或者其他問題。其實等20分鐘左右，等佢吸飽血，就會自然甩出來。又或者可以手指甲輕輕地、慢慢地咁刮走佢。

亦有人話可以倒啲鹽、白糖、石灰上去，或者用煙絲、火柴來燻佢，趕走佢。不過，咁做可能會令隻蜞乸嘔啲有毒、有菌嘅嘢落個傷口處，造成其他麻煩。

整走隻蜞乸之後，傷口應該用番梘同清水洗淨，然後包紮好。撳住個傷口，有助止血。

## 藥用
古今中外都有人利用蜞乸來吸走瘀血或者毒血，咁樣醫病。

現代醫學上，蜞乸嘅口水含有Hirudin蛋白，可以提煉出來做抗凝血劑。蜞乸嘅口水重有有血管擴張劑，可以減低由血液積聚所引起嘅血壓。做完接駁手術之後（例如眼皮，手指或者耳仔嘅接駁），用蜞乸可以有效刺激血液循環。重有，一旦俾蛇、蠍子咬傷中毒，而又無醫護人員在場嘅話，可以捉隻蜞乸放上個傷口處吸走毒血，阻止毒性蔓延。

## 參考
包拯

**包拯**（；），字**希仁**，號**淸天**，謚號**孝肅**，別名**包龍圖**，**包黑子**，**包黑炭**，係北宋文臣兼政治人、名判官，北宋廬州府合肥縣（家下安徽合肥）人。1057年3月到1060年6月3號做開封府尹，1060年6月同1061年分別做過三司使同樞密院副使。

佢做官嘅時候，剛正不阿，執法時又鐵面無私，深受後世景仰，有「包青天」嘅美譽。1062年5月24號，包公與世長辭，終年63歲，佢死後留低份遺矚：「後代子孫做咗官，如果犯咗貪污罪，唔准返鄉下，死咗之後，唔可以葬喺我哋包家祖墳上面。」

## 著作
*《孝肅包公奏議》
*《包拯集》

## 參考
浮飄

**浮飄**（注意浮字有古音讀法，讀蒲，飄字讀嫖，），係天南星科浮飄屬嘅水生草本植物，而家喺全球各地嘅池塘或山塘嘅沼澤地、河溝同湖泊入面都搵到。

佢雖然係成日見到嘅水生雜草之一，但佢有水面綠化作用。

## 名
呢種植物因為浮響水面或者浸住響水面下邊而改成噉嘅名。

## 樣
植株得1條根，長3～4cm，由細嘅葉組成。葉呈圓形，淺綠，直徑1.5～6mm，最大去到3cm，兩邊平滑。花屬佛焰花序，樣似苞囊，公乸同草（數量係2公1乸），多數生喺葉狀體邊開裂位；每年6～7月開花。果屬單果，圓形，入面有一粒籽。

## 用途

植株可以攞嚟做動物嘅飼料同食物，亦可以攞嚟做藥，有宣散風熱，透疹同利尿嘅功效。佢亦可做水草造景。

## 註同攷
;註

;攷

## 有關嘅書
* 武汉植物图鉴 第484页　　湖北科学技术出版社　ISBN 978-7-5352-7422-9 

## 連出去
* 浮萍 中醫世家
*  浮萍 Lemna minor L. 中国植物志
* 浮萍 中華中醫網
* 浮萍 中医药
* 浮萍Fuping藥用植物圖像數據庫（香港浸會大學中醫藥學院）

類:浮飄屬

類:水生植物
類:藥用植物
類:飼料
類:菜
類:淨化環境植物
類:觀葉植物
緡

**緡**，本來讀 ，通常變調讀做 ，係貨幣嘅基本單位。

無論係講緊邊一隻貨幣，粵語通常都會用個「緡」字來代替嗰一隻貨幣嘅基本單位。
好似講緊美金嗰陣，「一緡」就代表一美元(USD)。
響大陸搭車使咗「兩緡」，即係人民幣兩元(CNY)。
響瑞士用「三緡」買罐汽水，即係三個瑞士法郎(CHF)。
所以，呢個字響意義上類似通用貨幣符號『¤』（統一碼 U+00A4）。
若然上文下理唔夠清楚，可以響個銀碼之前或者之後補返個貨幣名來搞清楚，例如：「今日*港紙一緡*兌*一緡人民幣*」

**緡**字本來讀陽平聲 ，但係到咗唐朝，因為同唐太宗李世民個「民」字撞咗，要避諱，於是就改咗讀陰平聲 ，成為如今粵語裏面罕見嘅濁聲母（m-,n-,l-,ng-）陰聲調字。

## 參考

* 《廣州方言古語選釋續篇》 文若稚編著 澳門日報出版社 1993年 第1版
* Cantonese Learning and Discussion Forums: /man1/
* 
* 
*
橛

**橛**，讀 ，即係一部份、一段、一截咁解。例如：「佢講嘢講到一橛橛，都唔明佢想講乜。」諺語：「黃瓜打狗，唔見噉橛。」

## 參考

* 《廣州方言古語選釋續篇》 文若稚編著 澳門日報出版社 1993年 第1版
* 《擔天望地──廣府俗語探奇》　潘永強著　香港中華書局2005-10-04初版　第265頁　ISBN 962231578X 
* 
* 
*
苴

**苴**，讀 ，本來解水裏面浮下浮下嘅枯草、污草，引申出低賤、唔真實呢尐意思。係「叻」、「勁」、「犀利」嘅相反詞。例句：「佢算術好苴，加數都成日計錯。」「呢一隊球隊好苴，成日輸波。」

## 參考

* 《廣州方言古語選釋續篇》 文若稚編著 澳門日報出版社 1993年 第1版
* 《粵語古趣談續編》黃氏著 文星圖書有限公司(HK) 1997年9月 第1版 第78頁 ISBN 962-7938-02-6
* 《生活粤語本字趣談》陳伯煇、吳偉雄著 中華書局(香港)有限公司 1999年1月再版 第37頁 ISBN 962-231-894-0
* 
* 
*
蟊

**蟊**，音 ，係種害蟲，引申出奸詐、狡滑嘅意思。例如：奸蟊、打蟊波。

## 睇埋
*出貓
*茅招

## 參考

* 《廣州方言古語選釋續篇》 文若稚編著 澳門日報出版社 1993年 第1版
* 
* 
*
蠱

**蠱**（）係一種蟲。相傳苗族人識得用呢一種蟲製成粉末，用來施巫術，所以呢種蟲又叫巫蠱。而施行呢種巫術，就叫做**整蠱**或者**蠱惑**。
呢一種巫術係用來控制他人嘅，被整蠱嘅人會好似中咗降投咁樣，聽晒個施法人嘅說話。**整蠱**呢個粵語詞相信就係噉來，引申設局撚化人、玩弄人嘅意思，通常都唔會涉及任何邪法、巫術。而**蠱惑**呢個詞就變咗做形容詞，形容人狡猾、唔老實。

## 「蠱」字嘅來源
蠱字喺字形嚟睇就好似個象形文字噉，最早出現喺殷墟出土嘅甲骨文。
*「有疾齒，唯蠱虐。」（《小屯‧殷墟文字乙編》7310片）
*「（有）疾，不（唯）蠱。」（《戰後京津新獲甲骨集》1675片）
*「犬蠱祝」（商承祚/著 《福氏所藏甲骨文字考釋》 金陵大學 1953年 第4頁）
*「貞，不唯蠱？」（《鐵雲藏龜》12.3）
*「病，其唯蠱？」（胡厚宣/著《殷人疾病考》引盧靜齋藏片。）
*「貞：王舌病，唯有古？」（楊樹達注：古、蠱音同，古亦當讀為蠱也。睇埋《積微居甲骨說》，中國科學院出版社 1954年，第59頁。）
*「貞：王病，不為豈。」（豈字係蠱嘅假借字，楊樹達/著 《卜辭求義》群聯書店，第4頁。）
*許慎《文》曰：“蠱，腹中蟲也。”

## 巫蠱嘅品種
### 蠱毒
#### [[毒蟲]]蠱
*蜘蛛蠱
*水蠱
*蜈蚣蠱
*蜣螂蠱
*金蠶蠱
*飛蠱

#### [[動物]]蠱
*犬蠱（犬神）
*貓蠱（貓鬼）
*鼠蠱
*蛇蠱
*蜥蜴蠱
*蝦蟆蠱
*泥鰍蠱
*飛蛇蠱

#### 植物蠱
*黃谷蠱
*樹蠱
*挑生蠱

#### 物品蠱
*石頭蠱
*疳蠱
*篾片蠱
*腫蠱
*癲蠱

## 實例
*港產片《整蠱專家》
* 《海關破最大運毒案 '''蠱惑'''空心木藏2.6億可卡因》 頭條日報 2011年1月20日頭版

## 連出去

* 養蠱
* 
* 
* 

## 註

類:蟲
類:傳說生物
浙能樂清電廠工程徵地事件

**浙能樂清電廠工程徵地事件**係2004年-2011年發生響中國浙江省溫州市樂清市浙能樂清電廠工程興建，因徵地問題，搞到民眾抗議嘅事件。

## 背景

## 事件喺網上激發討論
喺2010年12月25號，溫州網報導一架樂清工程車嘅意外，而死者係村民錢雲會，搞到網民激烈討論。

## 參考
Apple Lisa

**Apple Lisa**係一部由蘋果公司喺1980年代早期設計嘅電腦。

Lisa係*Local Integrated Software Architecture*嘅縮寫，喺1978年開始設計。本來係為商業客戶設計，功能強大而且有圖像用戶介面嘅個人電腦。

## 參考
錢雲會案

**錢雲會案**（中國大陸官方叫**樂清蒲岐"12·25"交通肇事案**）係中國一單車死人案，2010年12月25號上晝九點幾，浙江省溫州市嘅樂清市蒲岐鎮寨橋村村民**錢雲會**，響虹南公路寨橋村路段，畀架車牌「皖K5B323」嘅解放牌重型自卸貨車碌死，司機係啱啱出獄幾日嘅費良玉. 之後幾日有暴動，亦有網上同各國媒體報道，同埋一連串調查。

死者**錢雲會**死前幫寨橋村村民爭取權益，"上訪"咗好多次*幾多次？*。2005年，喺寨橋村村民委員會主任嘅民主選舉裏面，**錢雲會**得 2300 票（九成二嘅選票）當選，村民叫佢做村長。案發之後，死者嘅親屬同埋目擊證人話錢雲會俾人謀殺，之後樂清市警方召開新聞發佈會，叫呢件事做「交通事故」，
當地政府對包括死者女兒女婿嘅家屬，知情嘅村民，同埋外地嚟嘅公民記者未審先判，又派人恐嚇村民，規定村民只能講同公安一致嘅講法，否則就拉人。

## 公安搶屍引發警民衝突
案發後，村民組織起嚟保護現場。當地公安其後兩度試圖帶走錢雲會條屍，最後喺嗰日晏晝4點將條屍帶走，重同村民衝突。有六個村民後來俾當地警方用涉嫌尋釁滋事呢個理由刑事拘留，當中包括件事嘅目擊證人。錢雲會個女、女婿同埋個仔都俾公安帶走，
囚禁喺看守所。

錢雲會嘅堂細佬錢雲龍（化名）住喺虹橋鎮，佢響10點左右嚟到事發現場。當時交警話畀佢聽，呢單係交通事故，要清理現場。家屬同意清理現場，但要睇咗監控片段，確定死因先。家屬跟住交警去派出所睇，但俾人擋喺門外，話村民打傷咗鎮上嘅警察。

樂清市公安局向《三聯生活周刊》表示，由於村口嘅攝影機測試緊，公安聯絡咗電話公司後，錄咗村民圍攻警察嘅片段。

## 參考
The Icon

**The Icon**，又叫做**干德道38號**，係香港島一幢單幢樓豪宅，嚮半山區干德道38號，2010年12月起好。物業由中原地產獨家代理。
 
佢嘅前身係美滿大廈（英文：Memo Building）。

The Icon樓盤買家有得收樓之後，新業主發現 The Icon 貨不對辦。呢單嘢成為香港地產建築業監管立法嘅經典事件之一，特別有關香港地產代理同埋地產發展商嘅誠信，兼考慮香港地產建設商會有冇能力自我監管。

## 參考

## 睇埋
* 天匯（干德道39號）
彼氏鼠耳蝠

**彼氏鼠耳蝠**（***Myotis bechsteinii***）又叫**長耳鼠耳蝠**，係歐洲其中一種最罕有嘅蝙蝠。分布地遍佈歐洲中部至西部。

## 生境

彼氏鼠耳蝠鍾意住響古老木林嘅矮樹度，尤其係啄木鳥嘅舊巢度。

## 保育狀況
彼氏鼠耳蝠受到歐洲法例所保護。

## 回聲定位
呢種蝙蝠都係用回聲定位搵食同探路。所發出嘅低音頻界乎喺35–108kHz之間。以平均每秒3.3米為一個週期，以61kHz為最高能量。

## 參考資料
美國總統一覽

**美國總統一覽**列出自1789年美國憲法生效以來，符合憲法並經過宣誓就任嘅美國總統，而唔列出之前嘅美國領導人，即根據美國聯邦條約選舉產生嘅大陸會議主席（President of the Continental Congress），以及根據美國憲法第二十五條修正案規定而暫時代理總統職務嘅歷任美國代總統（Acting President of the United States）。

「任數」一欄嘅數字表示嗰個總統係歷嚟第幾個總統，「屆數」一欄嘅數字表示嗰個總統做過第幾屆，例如佐治華盛頓係美國史上首位總統，佢連續做咗兩屆（即第一屆同埋第二屆）總統，「任數」一欄係「1」，而「屆數」分別有「1」同埋「2」。Gerald Ford係喺李察尼克遜宣布辭職後以副總統身份繼任總統一職，但任期仍然係尼克遜喺上次大選勝出後連任嘅任期，雖然Gerald Ford未民選而出任總統一職，但咁並冇影響佢嘅總統任數，都係依次序當佢係第38任總統。格羅弗·克利夫蘭同當勞侵先後兩次贏出選舉，得到兩次唔連續嘅任期，所以記做第22任，第24任總統，第45任總統同第47任總統，由於呢個原因，雖然一共有47任總統，但實際上只有45人。

唔同背景顏色代表各個總統所屬嘅唔同政黨。

## 一覽

## 參考

* Frank Freidel and Hugh S. Sidey, "The Presidents of the United States"。白宮官方網站（英文）。
* Robert S. Summers, "POTUS: Presidents of the United States"。網上公共圖書館（英文）。

## 睇埋
* 美國總統內閣一覽
金庾信

**金庾信**（韓文：**** ；），係個韓國高代王朝新羅將軍。武烈王同文武王嘅補佐將軍。韓國新羅國高代諸國統一之功，死後王爵追贈「興武王」。通稱韓國人嘅「興武大王」（흥무대왕），「將軍」（장군）。660年文武王俾百濟征服。663年唐軍出征敗百濟，，協功高句麗，668年征服高句麗，韓國統一。

## 睇埋
* 武烈王
* 文武王

## 出面網頁
* 金庾信

類:新羅人
砌生豬肉

**砌生豬肉**即係老屈、砌詞誣告。

## 典故
十九世紀香港開埠無耐，啲差人、差館師爺嘅英文好苴；英文單字，周不時會用通勝式發音。於是乎，佢哋就將英文「charge」（意思係「控告」）讀成「生豬」。而「砌」就有係堆砌、砌詞咁解。夾埋一齊，「砌生豬」，即係「砌charge」，就有砌詞誣告、老屈嘅意思。後來，為咗順口啲，就再加個「肉」字響尾，變成「砌生豬肉」呢個四字詞。

## 睇埋
*香港警察傳統
*扣帽

## 有關嘅書

* 《香江舊語》 魯金著 次文化有限公司 1999年7月初版 ISBN 962-7420-22-0

## 連出去
* 粵語恊會·論壇·語義解譯： 「砌生豬肉」嘅由來?

類:香港警察傳統
李㦕

**李㦕**（㦕讀龍，；；），封號**燕山君**（燕讀煙，；），係李氏朝鮮嘅第十個王（1494年-1506年），李氏朝鮮第二位廢君，朝鮮世宗嘅第四個孫。

## 出面網頁
* 燕山君 - Daum百科

類:大朝鮮國國王
星域軒

**星域軒**（）係香港灣仔一個私人豪宅，嚮星街9號西邊街尾，太古廣場三座對面，由太古地產起。屋苑以24小時港式物業管理，「閒人免進」。

星域軒有2幢樓，1999年11月入伙，30層高，共342個樓盤，自設Club house會所同埋泳池。

星域軒發生過兩件兇案，包括2008年2月26號喺1座27樓某單位，一位阿媽俾個仔斬死。

## 參考
膍

**膍**，音，即係禽畜嘅胃。呢個字通常用響「膍胵」呢個詞上。

## 參考

* 《論粵方言詞本字考釋》 陳伯輝著 中華書局(香港) 1998年5月出版 ISBN 9622319475 （第151頁）
* 
* 
*
高知縣

**高知縣**係日本四國嘅其中一個縣，佢東北面係德島縣，西北面係愛媛縣，南面係菲律賓海同太平洋。
熊本縣

**熊本縣**（**くまもとけん**）係日本九州嘅其中一個縣。

## 拎

* 
* 維客旅行上嘅熊本縣
宮崎縣

**宮崎縣**（；）係日本九州嘅其中一個縣。

## 政區

* 市部：宮崎市、都城市、延岡市、日南市、小林市、日向市、串間市、西都市、蝦野市
* 北諸縣郡：三股町
* 西諸縣郡：高原町
* 東諸縣郡：國富町、綾町
* 兒湯郡：高鍋町、新富町、西米良村、木城町、川南町、都農町
* 東臼杵郡：門川町、諸塚村、椎葉村、美鄉町
* 西臼杵郡：高千穗町、日之影町、五瀨町
沖繩縣

**沖繩縣**（；；）係日本九州地方嘅縣，係日本最南面同最西面嘅縣，管轄住琉球群島幾百個島。首府係那霸，喺群島中最大嘅島沖繩島。日本而家將釣魚臺列嶼劃入沖繩縣來控制管轄。

## 地理

沖繩縣嘅範圍係琉球群島（用日本嗰邊嘅講法係南西諸島中嘅琉球諸島），分佈喺九州西南到距離臺灣以北嘅一百公里內嘅地方裏面，最東同最西嘅距離一千公里，最北同最南距離四百公里，分成三大群島（日本方面加多個尖閣諸島，即係釣魚臺列嶼，變成四個群島）。
*沖繩群島
**伊江島
**久米島
**沖繩島
**慶良間群島
**大東群島
*宮古群島
**宮古島
*八重山群島
**西表島
**石垣島
**與那國島
*釣魚臺列嶼（日本叫尖閣諸島。有爭議，日本方面將佢列爲沖繩四群島之一。）

## 氣候
沖繩縣嘅氣候屬熱帶同亞熱帶氣候。

## 政區
* 市部：那霸市、宜野灣市、石垣市、浦添市、名護市、絲滿市、沖繩市、豐見城市、宇流麻市、宮古島市、南城市
* 國頭郡：國頭村、大宜味村、東村 (沖繩)、今歸仁村、本部町、恩納村、宜野座村、金武町、伊江村
* 中頭郡：讀谷村、嘉手納町、北谷町、北中城村、中城村、西原町
* 島尻郡：與那原町、南風原町、渡嘉敷村、座間味村、粟國村、渡名喜村、南大東村、北大東村、伊平屋村、伊是名村、久米島町、八重瀨町
* 宮古郡：多良間村
* 八重山郡：竹富町、與那國町

## 註


## 拎

*  沖繩縣官方網站
*  維客旅行上嘅沖繩縣
鹿兒島縣

**鹿兒島縣**係日本九州南部一個縣。

## 政區

* 市部：鹿兒島市、鹿屋市、枕崎市、阿久根市、出水市、指宿市、西之表市、垂水市、薩摩川內市、日置市、曾於市、霧島市、市來串木野市、南薩摩市、志布志市、奄美市、南九州市、伊佐市、姶良市
* 鹿兒島郡：三島村、十島村
* 薩摩郡：薩摩町
* 出水郡：長島町
* 曾於郡：大崎町
* 姶良郡：湧水町
* 肝屬郡：東串良町、錦江町、南大隅町、肝付町
* 熊毛郡：中種子町、南種子町、屋久島町
* 大島郡：大和村、宇檢村、瀨戶內町、龍鄉町、喜界町、德之島町、天城町、伊仙町、和泊町、知名町、與論町
李海瓚

**李海瓚**（，）係南韓言論人、南韓總理，南韓忠清南道清陽出世。

佢係13至17任韓國國會議員、1995年是漢城副市長、1998年3月3號到1999年5月24號韓國敎育部長、2004年6月30號到2006年3月15號做爲36任韓國總理。

## 著書
* 《光州民主抗爭》（광주민주항쟁）
* 《淸陽李面長宅第三子李海瓚》（청양 이 면장댁 셋째 아들 이해찬）

### 翻譯書
* 《社會學的想像力》 （Charles Wright Mills著、韓文驛）
* 《世界環境政治》

## 睇埋
* 盧武鉉
* 金大中
* 高建
* 李明博
* 李會昌

## 參考

## 出面網頁

* 李海瓚：韓國國會
* Ilove李海瓚

類:南韓總理
高建

**高建**（；），韓國首爾市出世，鄉下全羅北道沃溝郡。係是韓國政治人兼官吏，敎育家。韓國代總統。

係12任韓國國會議員、1973年是江原道副知事、1975年到1979年全羅南道道知事。1980年韓國交通部長、1981年農業部部長、1987年內政部長。1994年任明知大學學長。

1988年到1990年、1998年7月1號到2006年6月30號首爾市長、1997年3月5號到1998年3月2號、2003年2月27號到2004年5月24號係是32任,35任韓國總理。2004年3月15號大韓民國總統盧武鉉的彈劾罷免、高建做代總統。

## 攷


## 出面網頁
* 高建：韓國國會

類:韓國總統
類:南韓總理

類:首爾人
達里奧奧爾蒂斯

**達里奧奧爾蒂斯**（，伊瓦格，）係一位現實主義嘅哥倫比亞藝術家，佢嘅作品主要都係圍繞住文藝復興嘅經典主題基礎，亦係拉丁美洲嘅主要經典藝術家之一。

呢位自學成才嘅藝術家喺最近呢15年之間，已經喺哥倫比亞以外嘅20幾個國家度，舉辦過個人畫展，包括意大利、法國、奧地利、斯洛伐克、美國、阿根廷、厄瓜多爾、中國、同埋韓國等等。

## 生平
奧爾蒂斯喺1968年喺哥倫比亞一個小鎮出世。到1986年，佢喺波哥大嘅Colegio San Tarsicio 畢業。

由1990年到1991年期間，佢喺波哥大嘅，研究歷史同埋視覺藝術欣賞，同胡安卡洛斯康圖藝術評論家，學現代藝術，又出席喺路易斯安赫爾阿朗戈圖書館舉辦嘅國際藝術堂。佢喺巴黎拿咗第二屆世界藝術獎（1990年）同埋第十一屆喺意大利佛羅倫斯嘅視覺藝術獎等等（1996年），而佢亦都喺哥倫比亞國內贏咗好幾次獎。

自從1995年以嚟，奧爾蒂斯有份寫 Ibaque 鎮嘅報紙《El Nuevo Día》，而佢嘅作品包括：*Oscar Rodríguez Naranjo, the painter of beauty (1996年)*、 同 Carol Damian 合作一齊寫 *Neorealism (2000年)*、仲有散文 *Vásquez de Arce y Ceballos drawings (2007年)*、*A Brief History of the arts in the territory of Tolima (2007年)*、同埋 *A novel painted (2008年)*。

根據邁阿密冰霜藝術博物館嘅領導，卡羅爾達米安藝術評論家對於奧爾蒂斯有咁嘅評論：「佢嘅畫畫形式嘅意義，喺於複雜嘅情感空間同埋一個物理過程，令人憂慮，但係又說服到觀眾佢地嘅真實。」

最近由日本磐城藝術博物館主任助理佐佐木義治，對奧爾蒂斯嘅評論：「奧爾蒂斯嘅畫可以話係依家嘅巴洛克式，係一個偉大同強大嘅主題。另外，啲畫亦都隱藏住戲劇嘅性色，協調住現代嘅傳統藝術嘅隱私同厚顏嘅表現，亦反映咗對荷里活同作案固體經典嘅浮華，我唔相信佢係響呢個國家所創造嘅。」

佢嘅作品畀洛杉磯嘅加利福尼亞州嘅拉美藝術博物館收藏住，包括斯洛伐克布拉迪斯拉發總統府、意大利嘅阿巴諾溫泉公民博物館、麥德林嘅安蒂奧基亞省博物館、昆卡嘅現代藝術博物館、厄瓜多爾嘅瓜亞基爾當代藝術博物館、同埋波哥大嘅當代藝術博物館等等。

由2003年到2007年期間，佢創立咗托利馬省藝術博物館，亦係托利馬歷史學會嘅會員。

自從2007年以嚟，佢喺亞洲總共搞咗15個展覽會，其中一啲係同拉丁美洲嘅大師費爾南多博特羅同埋伊格納西奧伊圖里亞一齊參與展覽。

到依家，奧爾蒂斯主要喺波哥大同埋紐約兩個地方之間生活。

## 2000年之後嘅個人展會
### 2000年
*阿巴諾溫泉，公民博物館
*魏特拉，2000年ARS魏特拉，魏特拉城堡

### 2001年
*維也納，Kulturalzentrum天使

### 2002年
*波哥大，2002年聖誕郵票 羽毛畫廊

### 2003年
*波哥大， 阿爾弗雷德威德畫廊
*維也納Kulturzentrum天使
*布拉迪斯拉發，斯洛伐克Sala Terenna總統府

### 2006年
*波哥大，世界畫廊
*波哥大，ArtBo 2006年，世界畫廊

### 2007年
*加拉加斯，FIA07拉美藝術博覽會，世界畫廊

### 2008年
*伊瓦格，托利馬美術博物館
*內瓦，威拉當代藝術世界博物館
*聖瑪爾塔，玻利瓦爾當代藝術博物館
*卡塔赫納，聖多明各修道院

### 2009年
*昆卡，現代藝術博物館
*基多，CCM大都會文化中心
*瓜亞基爾當代藝術與人類學博物館

### 2010年
*布宜諾斯艾利斯，美因茨博物館
*羅爾達尼約，拉約博物館
*波哥大，世界畫廊
*漢城，辦蒂特拉索畫廊
*鄭州，觀想畫廊

## 攷

類:哥倫比亞人
類:藝術家
德格拉斯麥克阿瑟

**德格拉斯麥克阿瑟**（，，），係美軍五星上將，阿肯色州小石城人。喺太平洋戰爭做過陸軍參謀長。喺韓戰做過美軍司令，指揮仁川登陸，後來俾人換走。

曾經係駐日盟軍總司令部阿頭。

## 參考

## 出面網頁

* Douglas MacArthur's biography at the Official U.S. Army website
* The MacArthur Memorial - The MacArthur Memorial at Norfolk, Virginia
* MacArthur Museum Brisbane - The MacArthur Museum at Brisbane, Queensland, Australia
* Killing the Budda - Red Flags and Christian Soldiers - about MacArthur's effort and vision to establish International Christian University
張澤相

**張澤相**（，），字**致雨**，號**滄浪**，係第3任大韓民國總理，5任韓國國會議員。

1948年政治入門，第1至5任韓國國會議員。1948年8月15號嘅韓國外務部長，12月辭退。張澤相喺1952年5月26號俾總統李承晚任命為總理，做到1952年10月5號。

1969年8月1號，佢喺鄉下─慶北南道漆谷病死，年76歲。

## 出面網頁

* 張澤相-南韓國會

類:南韓外交部長
廢妃尹氏

**廢妃尹氏**（，）係大朝鮮國9代王成宗繼妃。燕山君生母。

1474年4月15號成宗嘅正妃恭惠王后韓氏死，尹氏喺1476年成為王妃，1479年被廢，1482年被處死。

## 出面網頁
* 廢妃尹氏死刑事件
* 廢妃尹氏
李會昌

**李會昌**（韓文：****，）係大韓民國法官、判事、學者、政治人，第15任韓國審計院長，26任總理。

1993年李會昌被金泳三選為政治入門，第15任韓國審計院長，26任韓國總理。李會昌喺1997年、2002年同埋2007年三次參選總統選舉都輸咗。

## 睇埋
* 金大中
* 盧泰愚
* 金泳三
* 張勉
* 李明博
* 朴正熙
* 朴槿惠

## 出面網頁
* 李會昌（韓文）
* 李會昌（韓文）
* 李會昌-南韓國會
鼠耳蝠屬

**鼠耳蝠屬**（學名：）係蝙蝠嘅一種，包括現存約90個品種。

## 特徵
耳仔長度大過身體闊度，有長矛形狀嘅耳屏。喺呢個屬之內有特大亦有特細，但都只有一對乳腺。

## 種類
*大腳蝠（*Myotis adversus*）
*南方鼠耳蝠（*Myotis aelleni*）
*Alcathoe Bat（*Myotis alcathoe*）
*銀毛鼠耳蝠（*Myotis albescens*）
*四川鼠耳蝠（*Myotis altarium*）
*毛臉鼠耳蝠（*Myotis annectans*）
*阿塔卡馬鼠耳蝠（*Myotis atacamensis*）
*西南鼠耳蝠（*Myotis auriculus*）
*南方鼠耳蝠（*Myotis australis*）
*東南鼠耳蝠（*Myotis austroriparius*）
*彼氏鼠耳蝠（*Myotis bechsteini*）
*中鼠耳蝠（*Myotis blythii*）
*紅褐鼠耳蝠（*Myotis bocagii*）
*遠東鼠耳蝠（*Myotis bombinus*）
*白氏鼠耳蝠（*Myotis brandti*）
*加州鼠耳蝠（*Myotis californicus*）
*長指鼠耳蝠（*Myotis capaccinii*）
*智利鼠耳蝠（*Myotis chiloensis*）
*中華鼠耳蝠（*Myotis chinensis*）
*（Western Small-footed Myotis）（*Myotis ciliolabrum*）
*瓜地馬拉鼠耳蝠（*Myotis cobanensis*）
*沼鼠耳蝠（*Myotis dasycneme*）
*水鼠耳蝠（*Myotis daubentoni*）
**亞種：庫頁島鼠耳蝠（*Myotis abei*）
*Kock's Mouse-eared Bat（*Myotis dieteri*）
**[[Myotis diminutus]]*
**[[Myotis dinellii]]*
*多明尼加鼠耳蝠（*Myotis dominicensis*）
*雅鼠耳蝠（*Myotis elegans*）
*南歐鼠耳蝠（*Myotis emarginatus*）
**[[Myotis escalerai]]*
*美耳鼠耳蝠（*Myotis evotis*）
*芬氏鼠耳蝠（*Myotis findleyi*）
*緋鼠耳蝠（*Myotis formosus*）
*棕色鼠耳蝠（*Myotis fortidens*）
*華南鼠耳蝠（*Myotis frater*）
*馬拉加西鼠耳蝠（*Myotis goudoti*）
*灰蝠（*Myotis grisescens*）
*小大腳蝠（*Myotis hasseltii*）
*霍氏鼠耳蝠（*Myotis horsfieldii*）
*細野氏鼠耳蝠（*Myotis hosonoi*）
*西伯利亞鼠耳蝠（*Myotis ikonnikovi*）
*島嶼鼠耳蝠（*Myotis insularum*）
*毛腿鼠耳蝠（*Myotis keaysi*）
*金氏鼠耳蝠（*Myotis keenii*）
*小腳鼠耳蝠（*Myotis leibii*）
*萊氏鼠耳蝠（*Myotis lesueuri*）
*黃鼠耳蝠（*Myotis levis*）
*長腳鼠耳蝠（*Myotis longipes*）
*小棕蝠（*Myotis lucifugus*）
*大趾鼠耳蝠（*Myotis macrodactylus*）
*長跗鼠耳蝠（*Myotis macrotarsus*）
*蘇氏鼠耳蝠（*Myotis martiniquensis*）
*米氏鼠耳蝠（*Myotis milleri*）
*緬甸鼠耳蝠（*Myotis montivagus*）
*莫氏鼠耳蝠（*Myotis morrisi*）
*髭鼠耳蝠/喜山鼠耳蝠（*Myotis muricola*）
*大鼠耳蝠（*Myotis myotis*）
*鬚蝠（*Myotis mystacinus*）
*納氏鼠耳蝠（*Myotis nattereri*）
*古拉索鼠耳蝠（*Myotis nesopolus*）
*黑鼠耳蝠（*Myotis nigricans*）
*Arizona myotis（*Myotis occultus*）
*新加坡鬚蝠（*Myotis oreias*）
*地中海鼠耳蝠（*Myotis oxyotus*）
*尾瀨鼠耳蝠（*Myotis ozensis*）
*半島鼠耳蝠（*Myotis peninsularis*）
*北京鼠耳蝠（*Myotis pequinius*）
**Myotis petax*
*扁頭鼠耳蝠（*Myotis planiceps*）
*日本黑鼠耳蝠（*Myotis pruinosus*）
*大足鼠耳蝠（*Myotis ricketti*）
*瑞氏鼠耳蝠（*Myotis ridleyi*）
*濕地鼠耳蝠（*Myotis riparius*）
*粗指鼠耳蝠（*Myotis rosseti*）
*紅鼠耳蝠（*Myotis ruber *）
*蕭氏鼠耳蝠（*Myotis schaubi*）
*司氏鼠耳蝠（*Myotis scotti*）
*安哥拉鼠耳蝠（*Myotis seabrai*）
*Northern long-eared myotis（*Myotis septentrionalis*）
*刺鼠耳蝠（*Myotis sicarius*）
*Himalayan Whiskered Bat（*Myotis siligorensis*）
*絨毛鼠耳蝠（*Myotis simus*）
*印第安那蝠（*Myotis sodalis*）
*契鼠耳蝠（*Myotis stalkeri*）
*繸毛鼠耳蝠（*Myotis thysanodes*）
*南非鼠耳蝠（*Myotis tricolor*）
*洞穴鼠耳蝠（*Myotis velifer*）
*漁鼠耳蝠（*Myotis vivesi*）
*美西鼠耳蝠（*Myotis volans*）
*韋氏鼠耳蝠（*Myotis welwitschii*）
**Myotis yanbarensis*
*吉行氏鼠耳蝠（*Myotis yesoensis*）
*優瑪鼠耳蝠（*Myotis yumanensis*）

## 參考
*《蝙蝠Q & A》，ISBN 957-8792-62-X
*《香港陸上哺乳動物圖鑑》，ISBN 978-988-211-331-2
壯話

**壯話**（外來名：**Vahcuengh**；1982年之前：**Vaьcueŋь**）（“Vah / Vaƅ” 即係話；“cuengh / cueŋƅ” 壯）係對壯族講嘅一拃壯侗語系侗台語族壯傣語支語言嘅統稱。大多數講嘅人都住喺中華人民共和國廣西壯族自治區入面，係官方話之一。 

標準壯語基於武鳴口音。貴州省布依話同壯話有些少唔同，不過佢哋係方言連續體（Dialect continuum）。

## 分類
一般認為壯話分南壯、北壯。喺李方桂分法裏頭，北壯撈布依話同屬北部台語支；南壯撈越南岱儂語同屬中部台語支。
淡米爾文

**淡米爾文**（；，拉丁轉寫：，國際音標：），係南印度嘅一種話，屬達羅毗荼語系，係淡米爾人嘅民族語言，字母由梵文演變出來。淡米爾文喺2011年約莫有7,000萬人用緊，係世界第18大語種。

淡米爾文係世界上最古老嘅古典語文之一，至今重用緊。根據印度憲法第八附則規定，淡米爾文係印度22種國家語言之一（scheduled languages），有近似印地文嘅官方地位，響淡米爾納德邦、本地治里聯邦屬地則係正式官方語言。同時喺斯里蘭卡同星加坡都係法定語言。而喺馬來西亞、星架坡呢啲地方，淡米爾話係南印度裔主要講嘅話。喺呢兩個地方，啲學校將淡米爾文認證爲有學術價値嘅語文，亦有淡米爾文堂，譬喻馬來亞大學揀得嘅課程中就有淡米爾文課，係呢間學校唯一揀得嘅印度語言課程。同時淡米爾文係馬來西亞高等教育文憑四門語文科之一（四門語文科任揀一門去考，有馬來文、中文、阿拉伯文、淡米爾文）。2004年，宣佈淡米爾文係古典語文，係第一隻俾當地政府宣佈係古典語文嘅印度語言。

淡米爾文係區別元音長短嘅語言。淡米爾（，Tamiḻ）呢個名稱，有講法話係達羅米拉（，Dramiḻa；源自達羅毗荼，，Dravida）嘅變化形。淡米爾（，Tamiḻ）呢個單詞本身有「甜美」嘅意味。

同淡米爾文關係比較親嘅係馬拉也林文，亦係屬達羅毗荼語系，不過馬拉也林文借用咗好多梵文詞，相對來講，淡米爾文少噉啲梵文，所以喺辭彙上隔開咗呢兩隻話，雙方都無咁易聽明對方講乜。

## 分類
淡米爾文屬達羅毗荼語系嘅南部系統，即佢係屬南部達羅毗荼語族嘅語言。喺印度指定爲官方語言嘅主要語言中，同淡米爾文喺系統上最相近嘅係馬拉也林文，直到9世紀時，馬拉也林文都仲係淡米爾文嘅方言。呢兩種語言間喺先史時代就有分離跡象，佢嘅西部方言（馬拉也拉文嘅原型）已經有分裂嘅證據，慢慢噉有咗差異，到13～14世紀時，呢兩種語言完全唔同，分離爲兩種語文。

## 字母

## 註

## 攷

## 參攷資料
*
*
*
*
香雪道

**香雪道**（**Hornsey Road**）係條馬路，嚮香港島半山區薄扶林郊野公園同扯旗山東邊山腰，舊山頂道北邊、干德道南面，近己連拿利交界有個入口。路上有間英基學校協會開嘅小學同幼稚園，附近有唔少豪宅包括曉峰閣。

## 參考
*http://hk.centamap.com/gc/centamaplocation.aspx?x=833799&y=815313&sx=833799.992&sy=815313.24&z=3&lg=b5
經濟脈搏

《**經濟脈搏**》（）係香港商業電台響星期一至五港股交易日下晝五點到傍晚六點嘅財經節目，由新聞及公共事務部製作，通常由羅輝同莫靄欣主持。主要有『今日財經頭條』、『財金道場』同『投資熱線』三個專欄。喺2022年3月18號起，播出《投疫在行動》節目，由陳淑薇同埋羅輝主持。

## 現時嘅主持人
* 林嘉麒
* 黃敏碩

## 舊主持人
* 
* 陳小冰
* 何翠萍（Apple，主持至2017年10月份）
* 洪艾爾（Irene，主持至2018年9月份）

## 嘉賓主持
* 鄺民彬
* 陳永陸

## 出面網頁
* 
* 經濟脈搏官方網頁

|colspan="3" align=center|香港商業電台 雷霆881商業一台節目
|-
頭條搵工網

《**頭條搵工網**》（**HeadlineJobs**）係座搵工網，附屬《頭條日報》，2007年由星島新聞集團創辦。佢哋亦有整搵工 iPhone App 同性格測試配對。

## 出面網頁
* 頭條搵工網官方網站
曉峰閣

**曉峰閣**（）係香港島中環半山區一個私人屋苑，嚮舊山頂道18號同地利根德里交界，隔離有帝景園、地利根德閣、梅道嘉富麗苑同香雪道裕景花園豪宅群。曉峰閣地盤面積5,487平方米。建築項目成本大概3億3仟萬港紙，1993年8月入伙。

曉峰閣由香港新鴻基地產開發，王董建築師事務所（Wong Tung & Partners Ltd）建築設計。總建築面積48,500平方米，528個住宅樓盤，建築面積由74平方米至130平方米不等，自己有住客會所包括室內康樂場同埋室外泳池。而家由啟勝管理服務有限公司做物業管理。

## 建築設計
曉峰閣有4座摩天大樓，建築風格係現代主義。其中間兩組大廈用拱橋形式中心連埋，令外觀立面一體化。大樓外牆淺粉紅色，外牆柱頭4支深咖啡色直立連貫每層。

## 事件
*2009年2月25號，03座30樓某單位，一個失婚女人懷疑因為抑鬱症跳樓。
*2008年2月12號，02座30樓A室，一個女人懷疑因為精神問題墮樓。
*2006年10月13號，01座某單位，一個青年人由廁所窗墮樓。
## 參考
千分率

**千分率**（符號：「‰」，統一碼：U+），用來表達比例同埋分數，可以方便比較。方法係將比例／分數化成用1000做分母嘅分數，然後攞個分子出來，呢個就係千分率。例如，1‰即係千分之一，等如1/1000=0.001。而1/300就變成3.333‰。用千分率來表示分數，因為分母都係1000，所以可以直接比較數值，唔使再通分母咁麻煩。舉個例：只要比較3.333 ={1\over 1000}
* 1000‰ =1
* 500‰ ={1\over 2}
* 2000‰ =2

## 睇埋
*百分數
瑞士國家公園

**瑞士國家公園**響瑞士東南部Grischun邦Engiadina bassa區，位處海拔1400至3200米，跨越Zernez、S-chanf、Scuol、Valchava同ed Lavin五鎮，佔地172.4平方公里。公園喺1914年8月1號設立，係阿爾卑斯山地區最早嘅國家公園，亦都係瑞士最大嘅郊野公園，同埋瑞士唯一一個園家公園。
愉景灣交通服務

**愉景灣交通服務有限公司**（Discovery Bay Transit Services Limited）係香港一間巴士公司，香港興業嘅附屬公司，為大嶼山愉景灣提供24小時區內及對外交通服務。

## 出面網頁

*香港興業–服務業–交通運輸–巴士

類:香港巴士公司
緬甸兔

**緬甸兔**又叫**緬甸野兔**（***Lepus peguensis***）係中國瀕危兔仔品種之一。分布於泰國、緬甸、海南島等亞洲南部地區。主要住喺低地草原灌木叢度。 

## 參考
* Lagomorph Specialist Group 1996.  Lepus peguensis.   2006 IUCN Red List of Threatened Species.   Downloaded on 31 July 2007.
南非山兔

**南非山兔**（學名*Bunolagus monticularis*），又叫**河兔**，**灌叢穴兔**，係最瀕危嘅哺乳動物，數量大概只得200隻。佢哋只分佈喺南非開普省高原中部同南部。

## 特徵
南非山兔由嘴角橫跨兩頰有一條黑色斑紋。肚同埋喉嚨呈奶白色，後腳好闊。條尾褐色，末端黑色。

## 棲息同分佈
南非山兔只分佈喺南非高原一啲地區，但呢啲地區都唔屬於保護區。喺弗雷澤堡（Fraserburg）、薩瑟蘭（Sutherland）同埋維多利亞西面（Victoria West）亦有細小嘅群落。住喺乾旱嘅台地上。

## 行為
南非山兔係夜間出沒嘅，日間捐地窿休息。佢哋嘅屎喺夜晚好硬，但日間就好柔軟。可見佢哋會從消化道內嘅細菌吸收維他命B，而鈣同磷等礦物質就會重用。

## 保育狀況
目前科學家對佢哋嘅認識唔多，只知農耕活動同家養狗隻捕殺，令南非山兔同佢哋嘅分布地越來越少。

## 睇埋
*南非哺乳動物

## 參考

## 出面網頁
* animalinfo.org
* ARKive
* riverinerabbit.co.za
西貢南邊圍旅遊巴失事

**西貢南邊圍旅遊巴失事**係宗嚴重交通意外，2008年5月1號喺香港西貢區南邊圍發生，造成19死43傷，做香港第二多人死之車禍。

## 出事經過
2008年5月1號朝早8點半，兩架載有幾十名日本神慈秀明會香港分會教友嘅旅遊巴準備由慈雲山分會前往西貢市竹洋路教會香港總部參加每月例行崇拜，至到朝早9點02分，其中一架載有61名乘客，由伍氏兄弟旅運公司擁有，配新亞車身嘅Isuzu LT132P旅遊巴（車牌JZ6686）駛到西貢公路南邊圍時，懷疑車速太快及煞車皮磨損，喺斜路落斜轉入迴旋處時失平衡，全車翻側喺隔音屏障旁，車頂隨即壓向乘客，導致大量乘客被困喺車頂同座椅之間，而司機受輕傷而可以自行爬出車廂，不過隨後俾警方以危險駕駛導致他人死亡罪名拘捕。另一架同行旅遊巴就安全抵達目的地。

## 救援
香港消防處喺意外後9分鐘趕抵現場，14人當場証實死亡，另外4人送去醫院後証實不治。由於死者眾多，當局自2003年屯門公路雙層巴士失事後首次喺大型意外現場設置臨時停屍間充氣帳篷。所有死者都係29至83歲女性，而傷者年齡就介乎2至85歲，有傷者話事發前車速太快。警方及消防出動300幾人，政府飛行服務隊亦協助運送傷者，最後一名傷者喺意外發生大概3個鐘後被救出。傷者被送去8間醫院救治，醫院管理局啟動緊急應變，而行政長官曾蔭權就到接收最多傷者嘅將軍澳醫院探望，然後亦到車禍現場視察，視察期間走到臨時停屍間為死難者祈禱，佢表現哀傷並形容今次意外係香港近年最嚴重車禍，又要求有關部門徹查意外原因並為死傷者家屬提供適切援助。

意外發生後，警方設立3條熱線畀市民查詢交通意外嘅死傷者資料，民政事務總署喺將軍澳醫院、聯合醫院、廣華醫院、伊利沙伯醫院及沙田威爾斯親王醫院設立5個援助站為市民提供協助同埋畀市民查詢。

事故中一名45歲女傷者留醫4日，延至5月5號不治，令死亡人數升至19人。

## 後續、審訊及判決
為免同類事故再發生，路政署事發後喺事發路段髹上黃線，提示駕駛者減速。

出事司機孔令國事後被控「危險駕駛引致他人死亡」罪名，並承認控罪。2009年6月19號，孔令國喺區域法院判刑；法官指出，由於案發時危駕致死嘅刑罰並未提高（相關罪行嘅最高刑罰喺2008年7月4號，即事發後兩個月提高至監禁10年），因此以5年監禁作量刑起點，但由於佢認罪，所以判入獄3年4個月，另停牌3年。律政司及後不滿被告停牌期太輕，提出覆核。上訴庭喺2010年4月15號裁定律政司上訴得直，被告停牌期由3年加到6年。

## 參考
Ikarus Bus

**Ikarus Bus**係匈牙利布達佩斯一間巴士製造廠。

## 史
Ikarus Bus喺1895年成立，當時名為**Uhri Imre Kovács- és Kocsigyártó Üzeme**。

1913年，Ikarus集中生產轎車，喺一戰期間因銷量大增而大獲盈利。1927年，Ikarus得到海外訂單，同年開始大量生產，首批批量產品係60架穿梭巴士。經濟大蕭條之後公司因訂單不足而破產倒閉，1933年恢復生產，並喺二戰期間全力生產。1949年10月23號，Ikarus喺同飛機製造公司Ikarus Gép és Fémgyár Rt合併之後正式成立。

1955、1956年，新型前置引擎車型（Ikarus 620、630、31）推出後，海外銷量急增，除咗東歐國家之外，中國、緬甸同埋埃及亦引入呢啲車型到部分城市。去到1962年，Ikarus已出口8,000架車；1970年喺摩納哥一次展會上我得到第二，顯示佢喺歐洲嘅知名度。1971年巴士產量超過十萬架，銷量亦逐年攀升。1973年Ikarus成為全球第四大生產商，但由於缺乏原料，有時車廠唔能夠準時完成訂單。蘇聯解體之前，東德係Ikarus最重要客戶之一，但兩德統一後銷量跌至原來嘅10%。

1980年代，Ikarus先後同美國Crown Coach同埋加拿大Orion Bus Industries合作，將設計源自280型嘅掛接巴士引入北美洲。
Ikarus起好個車殼之後，就將佢運去美國或者加拿大完成裝嵌，成為Crown-Ikarus 286或者Orion-Ikarus 286（後者又叩叫Orion III）。由於結構腐蝕問題，TTC只好安排旗下嘅Orion III儘快退役，問題被指係喺車輛生產過程中焊點差。

1999年後，Ikarus俾法國-意大利合資嘅Irisbus收購。Ikarus喺2003年關閉。往後有幾間公司嘗試過令Ikarus廠牌復活，但都唔成功。

## 附屬公司
* Ikarus Egyedi Autóbuszgyár，簡寫Ikarus EAG：原本喺1967年開，專門開發較為獨特或者少量生產嘅車款。1989年分拆成Ikarus EAG，2007年關閉。

## 主要產品
### 前置引擎車型
* 30
* 31，長8.5米
* 311，長8.5米（1957–1972年）
* 60，長9.4米
* 290 機場巴士，長14米
* 620 城市巴士，長9.4米
* 630 市際巴士，長9.4米

### 後置引擎車型
* 55 客車，長11.4米
* 66 城市/市郊巴士，長11.4米
* 190 西德規格巴士，長11米（1973–1983年）
* 196.03 Scania底盤掛接巴士（1984年）
* 210、230 客車
* 208、210 市郊巴士，長8.5米
* 211、212、216 中型巴士及客車
* 220 市郊巴士，長9.5米，冇大量生產
* 240、246 城市/市郊巴士
* 242 城市/市郊巴士，長11米
* 250 客車，長12米
* 252 客車，長11米
* 255 市際巴士，長11米
* 256 客車，長11米
* 266 城市/市郊巴士，長11米
* 284 掛接巴士，長17.9米
* 303 客車，長8.7米（只得九架樣辦）
* 380NE 客車，長12米（只得一架樣辦）
* 410NE 城市巴士，長11.4米（只有樣辦車）
* 440NE 城市巴士，長11.0米（只得一架樣辦）

### 中置引擎車型
* 180 掛接巴士，長16.5米
* 194、196 富豪B10M底盤城市/市郊巴士
* 196.02 富豪底盤掛接巴士，長18米
* 260 城市巴士，長11米
* 261 城市巴士，長11米，右軚
* 280 掛接巴士，長16.5米
* 281 掛接巴士，長16.5米，右軚
* 282 掛接巴士，長18米
* 286 掛接巴士（美國用），長18.2米，闊2.59米
* 293 雙掛接巴士，樣辦
* 260T 無軌電車
* 280T 掛接無軌電車
* 556 城市巴士，長10.9米
* 695 "PALT" 掛接機場停機坪巴士，長17.9米

### 新型車
* 405 城市巴士，長7米
* 411 低地台城市巴士，長11米
* 412 低地台城市巴士，長11.9米
* 415 城市巴士，長11.4米
* 417 低地台掛接城市巴士，長17.6米，出咗30架
* 435 掛接城市巴士，長17.8米
* 438 掛接巴士（只得一架樣辦）
* 480 城市巴士，長12米
* 481 低地台城市巴士，長12米
* 489 Polaris 低地台城市巴士，長12米

* EAG E91 城市小巴，長7.8米
* EAG E92 城市巴士，長9米（只得一架樣辦）
* EAG E94 城市巴士，長12米
* EAG E95 市際巴士，長12米
* EAG E97 高車身客車，長12米
* EAG E98 客車，長12米
* EAG E99 雙層客車，長12米

## 註
 

## 出面網頁

* Busexplorer關於Ikarus Bus巴士嘅文章
SUBARU

**SUBARU**（株式会社SUBARU），2017年4月1號之前叫**富士重工業**或**富士重工**（富士重工業株式会社），係日本一間重工業公司，1953年7月15號由五間源自富士產業嘅公司–富士工業、富士自動車工業、大宮富士工業、宇都宮車輛同埋東京富士產業合併而成。

## 業務
* 汽車生產（富士汽車，Subaru）
* 航空航天事業
* 產業機器
* 環境技術
* 住宅事業

### 冇再搞嘅業務
* 電單車生產
* 巴士車身生產：2003年撤出，售後服務亦改由旗下嘅Subaru Customize工房（スバルカスタマイズ工房）做
* 鐵路列車生產：2003年撤出

## 出面網頁
* SUBARU
樟

**樟**（；學名：**'）係[[樟科]][[樟屬]]嘅[[常綠喬木]]。原產[[中國]][[長江]]以南同西南地區，而家喺[[東亞]]嘅亞熱帶地區入面先至搵到。佢係樖幾有[[亞熱帶]]風光嘅樹木。佢同[[黃樟]]都幾似。

樟有[[樟腦]]，可以[[防蟲]]。樟木可以用來做[[傢俬]]，兼且防蟲，啱用來收藏用。

==名==
呢種植物又嗌**樟樹**、**樟木**、**細葉樟**。佢之所以嗌成**香樟**、**臭樟**、**芳樟**，係因佢嘅[[氣味]]大；又因為[[樹皮]][[黑]]而嗌**黑樟'''。

## 形態
樹齡一般可以幾百、幾千年。植株高度可以去到30～50米，莖直徑可以去到3米。樹皮咖啡或啡黃，有唔規律嘅豎裂紋。枝葉同木材有樟腦埐味，樹冠似大蛋，枝葉濃密，綠蔭效果比較好，樹形比較靚。葉橢圓形，細，互生，有離基三出脈、光澤同革質，長5～10公分，闊3～5公分，表面深綠背面青白，入秋後變鮮紅或橙紅。花綠白色帶埐黃，圓錐花序，長大概3mm，每年4～5月開花。果樣近似波子，直徑6～8mm，紫黑色；每年8～11月結果。

## 生長環境
呢樖嘢鍾意喺溫暖而且濕𣲷𣲷同有陽光嘅亞熱帶氣候地區嗰度生，而且佢啲樹仔比較禁（）黑麻麻嘅地區，但係唔禁（）旱同瘠瘦、積水嗰啲嘢。

## 用途
樟樹嘅用途有好多，佢可以用嚟做：
* 賽璐珞等工業
* 行道樹
* 庭院風景樹
* 綠蔭樹
* 防風林，喺對抗大氣污染都有一定嘅能力。
* 建材、造船、家具、雕刻
* 根、木材、枝、葉可以用嚟提煉樟腦→
*:樟腦：醫藥、塑料、炸藥、防腐、殺蟲等用。而佢嚿核重可以用嚟榨油→
*::樟腦油：農藥、蕃鹼、假漆、香精等原料。

### 藥用

*根、木材：袪風散寒，溫中健胃，止痕止痛。
*根、幹、枝、葉：通竅，殺蟲，止痛
*（提煉咗出嚟之後嘅）樟腦：心腹賬痛，牙痛，跌打，疥癬。

## 分佈
* 中國南部
** 廣東
** 福建
** 浙江
** 江西
** 湖南
** 臺灣
* 越南
* 日本

## 相

File:Kamferboom_B.jpg
File:Tsuboi-Hachimangu_Kusunoki(Osaka_midorino_hyakusen).jpg
File:Cinnamomum_camphora7.jpg
File:Cinnamomum_camphora6.jpg
File:Cinnamomum_camphora5.jpg
File:Cinnamomum_camphora4.jpg
File:Cinamommum_camphora_fruit.JPG
File:Seeds_of_Cinnamomum_camphora.JPG


## 地名
喺香港屬市內常見嘅原生樹，地名中常有，好似樟木頭、樟樹頭、樟樹灘噉。

## 攷
* 中国少年儿童百科全书 自然·环境 第431页　浙江教育出版社 ISBN·7-5338-1946-2/G·1942
* 海珠濕地公園入面同樟樹有關嘅介紹

## 出面網頁

*  植物 : 樟科 : 樟樹 自然系圖鑑
* 樟, Zhang 
* 樟树 苗易网

類:樟屬
類:喬木
類:行道樹
類:防護樹種
類:藥用植物
類:四季常綠植物
類:植物油庫
類:木材
康明斯

**康明斯**（**Cummins Inc.**，）係美國一間引擎以及相關技術嘅開發及生產商，1919年喺印第安納州哥倫布市成立，家陣喺多個國家設有分公司。

## 出面網頁

*康明斯
Voith

**Voith GmbH**，有譯成**福伊特**、**窩富**、**和夫**，係一間從事機械工程相關業務嘅跨國公司，總部設喺德國Heidenheim，1867年成立。

## 附屬公司
*Voith Paper–造紙技術
*Voith Turbo–驅動技術
*Voith Hydro–水力發電設備（同西門子公司合資）
*Voith Industrial Services–工業服務

## 攷

## 出面網頁

*Voith
ZF Friedrichshafen

**ZF Friedrichshafen AG**（ZF源自德文Zahnradfabrik，解「齒輪廠」），又叫**ZF Group**，簡稱**ZF**，係德國一間上市公司（），總部位於德國西南部巴登－烏騰堡州Friedrichshafen。

公司主要從事工程學，以佢喺汽車工業領域內嘅設計、研發、製造而聞名，係全球性嘅轎車、商用車傳動同埋底盤技術供應商，同時做埋航運、國防同埋航空工業以及基礎工業設備。喺27國有123個生產基地。

## 出面網頁

* ZF Friedrichshafen
第一集團

**第一集團**（）係一間總部設喺蘇格蘭Aberdeen嘅交通運輸公司，業務範圍包括英國、愛爾蘭、美國等地。家下係倫敦證券交易所上市公司，亦係FTSE 250指數成份股公司之一。

公司前身分別係Badgerline Group同埋GRT Limited兩間巴士公司，喺1995年6月合併成**第一巴士**（FirstBus），營運巴士業務。隨住英國鐵路私營化，公司喺1998年開始進駐鐵路，同年12月公司改名為第一集團。

## 出面網頁
* 第一集團